ועדת הכספים, כנסת 20, פרוטוקול מספר 716, 2017-06-05 13:00

חמד עמאר: שלום לכולם.

חמד עמאר: אני מתכבד לפתוח את הדיון.

חמד עמאר: הנושא – מעקב אחרי תוכנית החומש למגזר הדרוזי והצ'רקסי, שאני ביקשתי, וכן ביקשו חבר הכנסת איתן ברושי, חבר הכנסת מיקי לוי, חבר הכנסת עבדאללה אבו מערוף, חבר הכנסת בצלאל סמוטריץ, חברת הכנסת טלי פלוסקוב וחברת הכנסת נאוה בוקר.

חמד עמאר: אנחנו ביקשנו את הדיון הזה.

חמד עמאר: קודם כל אני באמת רוצה לבקש את סליחתכם.

חמד עמאר: אני יודע שהוזמנתם לשעה 11:30 ואנחנו באיחור של יותר משעה וחצי.

חמד עמאר: אין מה לעשות, זו ועדת הכספים ומתחילים בדיון ולא יודעים מתי הוא מסתיים.

חמד עמאר: בטוח שדנים בדברים מאוד חשובים כמו שאנחנו דנים עכשיו בדבר הזה החשוב.

חמד עמאר: אני ביקשתי מהיושב-ראש שהדיון שלנו יהיה האחרון כי אני לא רוצה לחתוך אותו באמצע, למרות שלפי הנתונים שעברתי עליהם אני לא בטוח שנצליח לסיים את זה.

חמד עמאר: בטוח יהיה דיון מעקב בנושא הזה.

חמד עמאר: מטרת הדיון היא באמת לדעת איפה אנחנו עומדים.

חמד עמאר: עברה יותר משנה מאז החלטת הממשלה 959 שהיתה ב-10.1.2016.

<קריאה: ב-7.6.15.

חמד עמאר: הראשונה.

חמד עמאר: אני מדבר על התוכנית הראשונה שעברה, תוכנית 59, ב-7.6.2015.

חמד עמאר: היא אותה תוכנית כמעט אך היא אושרה שוב על ידי הממשלה ב- 10.1.2016.

חמד עמאר: עברתי כמעט על כל הסעיפים.

חמד עמאר: בדיון היום אחרי שנשמע את חבר הכנסת עבדאללה אבו מערוף, שהיה אחד מחברי הכנסת שהגישו את ההצעה לסדר בדיון מהיר, ארצה לעבור משרד משרד, לעבור על השנה של 2015, כשיש משרדים שב-2015 היו צריכים להעביר כספים.

חמד עמאר: האם הכסף עבר?

חמד עמאר: אנחנו נעבור גם ל-2016, מתי עבר הכסף?

חמד עמאר: כמה עבר לכל משרד ומשרד?

חמד עמאר: אנחנו נשמע נציגי ממשלה ואחר כך ראשי רשויות שיגיבו לגבי כל משרד ומשרד.

חמד עמאר: יהיה נציג של הרשויות שייתן לנו תמונה כללית ואחרי זה נסכם.

חמד עמאר: אני רוצה להגיע למצב שאנחנו יודעים בדיוק איפה אנחנו עומדים.

חמד עמאר: אני אומר לכם – אני, כחבר כנסת שאמור לפקח, רוצה להגיע למצב שאנחנו יודעים בדיוק איפה אנחנו עומדים, כי אני אומר לכם: כחבר כנסת שמפקח על עבודת הממשלה ניסיתי יותר מפעם אחת לקבל מסמך קטן – מה בוצע, מה לא בוצע.

חמד עמאר: שלחתי מכתבים, ביקשתי ישיבות, ולא הצלחתי להגיע לזה.

חמד עמאר: אפילו ממרכז המחקר והמידע של הכנסת, שנמצא כאן, גם הוא ניסה, וגם הוא לא הצליח לקבל את הנתונים.

חמד עמאר: הוא אמר לי שהוא רוצה להגיע לדיון כי אולי מהדיון הוא יצליח לצאת עם נתונים ואז הוא יוכל את המסמך.

חמד עמאר: אני ביקשתי מהמ.מ.מ מסמך.

חמד עמאר: הוא לא הצליח לעשות את זה, גם אני לא הצלחתי.

חמד עמאר: אולי בוועדה כאן נצליח להבין איפה אנחנו עומדים.

חמד עמאר: היתה לי שאילתה לשר האוצר בכנסת וקיבלתי ממנו תשובה ברורה של סגן שר האוצר, שמשתמע ממנה שאנחנו נמצאים בבסיס תקציב.

חמד עמאר: אני רוצה להבין אם אנחנו נמצאים בבסיס התקציב.

חמד עמאר: אני רוצה תשובה של האוצר איפה אנחנו עומדים – איזה סעיף נמצא בבסיס התקציב?

חמד עמאר: להגיד לכם את האמת – אני נמצא בוועדת הכספים כמעט 8 שנים.

חמד עמאר: עברתי סעיף סעיף על התקציב, ראיתי במשרד הרווחה ב-2018.

חמד עמאר: 18 מיליון שקל.

חמד עמאר: חוץ מזה לא ראיתי שום דבר.

חמד עמאר: מבני דת – עוד איזה 4 מיליון שקל, גם בשנת 2018.

חמד עמאר: ב-2017 לא ראיתי שום סעיפים שנמצאים בבסיס התקציב.

חמד עמאר: לכן אני רוצה לשמוע מהנציגים של האוצר, כדי שאנחנו נהיה יותר ברורים גם לאנשים שנמצאים כאן, גם במשרדי הממשלה: מתי עבר הכסף?

חמד עמאר: כשאני אומר בסיס תקציב – התקציב מועבר באופן אוטומטי ברגע שעובר תקציב בכנסת, ובהתחלת שנה.

חמד עמאר: כשזה לא בבסיס התקציב, ואתם תשמעו את זה עכשיו, חלק גדול מהמשרדים העבירו את הכסף בסוף השנה, וחלק גם לא העביר.

חמד עמאר: אז אנחנו נעבור משרד משרד, אחרי שנשמע את חבר הכנסת מערוף, ואני לא מקפח אף משרד.

חמד עמאר: אני אתחיל לפי התוכנית של הממשלה.

חמד עמאר: נתחיל עם משרד החינוך ונעבור משרד משרד.

עבדאללה אבו מערוף: תודה רבה לכולם.

עבדאללה אבו מערוף: הדיון הזה לא בא סתם.

עבדאללה אבו מערוף: אנחנו דנים על זה מתחילת השנה.

עבדאללה אבו מערוף: מה שעבר מאז 1 לינואר, 2014 – התוכנית נעשתה, תוכנית אחת, ב-17.1.2016, וזה 959.

עבדאללה אבו מערוף: אמרנו – בסדר, זה יתחיל ב-2016 עד 2019, סך הכל שלוש שנים.

עבדאללה אבו מערוף: אמנם היתה תוכנית של ארבע שנים וכמובן שהתוכנית הזו, 959, צריכה להיות עד שנת 2020.

עבדאללה אבו מערוף: חיכינו, לא נעשה כלום.

עבדאללה אבו מערוף: היתה שאילתה ממני לכבוד ראש הממשלה מה הלאה.

עבדאללה אבו מערוף: השאילתה היתה ב-18.7 בשנה שעברה.

עבדאללה אבו מערוף: התברר שראש הממשלה אפילו לא יודע על התוכנית.

עבדאללה אבו מערוף: זה מה שעלה בכנסת.

עבדאללה אבו מערוף: ראש הממשלה נבהל ושאל אותי על איזה תוכנית אני מדבר – תוכנית של 922 או תוכנית מיוחדת, 959.

עבדאללה אבו מערוף: אמרתי לו שכמובן 959.

עבדאללה אבו מערוף: הוא אמר: לא ידוע לי.

עבדאללה אבו מערוף: אחרי חודשיים קיבלתי תשובה ממשרד ראש הממשלה על השאילתה שהיגשתי לכנסת.

עבדאללה אבו מערוף: התשובה ממשרד ראש הממשלה היתה: החלטה לשנים 2019-2016 מספר 959 אכן היתה ב-10.1.2016 ועל פי הרישומים, בגלל זה הגשנו את הבקשה לדיון הזה – משרדי האוצר וכל משרדי הממשלה –יש עוקבים.

עבדאללה אבו מערוף: מה העוקבים האלה?

עבדאללה אבו מערוף: אנחנו לא יודעים.

עבדאללה אבו מערוף: אז ביקשנו, התכתבנו עם משרד ראש הממשלה על מנת לתת את האפשרות שאכן המשרדים ייקחו את הזמן שלהם ויתחילו להעביר כספים.

עבדאללה אבו מערוף: אז המסמך הזה היה ב-6.9.2016.

עבדאללה אבו מערוף: עד ה-1 לינואר לא נעשה כלום כמעט.

עבדאללה אבו מערוף: לכן החלטנו בתחילת ינואר עם חבר הכנסת חמד עמאר לבקש את המשך הדיון.

עבדאללה אבו מערוף: לצערנו הרב הדיון הזה עכשיו מתקיים בגלל סיבות שלא קשורות אלינו – חבר הכנסת היה חולה, וגם ועדת הכספים לא נענתה לדרישות שלנו בזמן, ולכן הדיון מתקיים עכשיו.

עבדאללה אבו מערוף: הערה לעניין של בסיס התקציב.

עבדאללה אבו מערוף: אני לא אגיד מילה גסה.

עבדאללה אבו מערוף: מאוד לא אתי, לא הגיוני ששר האוצר על במת הכנסת, כאשר הוא יודע שזה לא נמצא בבסיס התקציב, הוא אומר בדיון בחודש נובמבר שהתקציב בתוכנית החומש של הכפרים והיישובים הדרוזים נמצאת בבסיס התקציב.

עבדאללה אבו מערוף: אחריו קם יו"ר ועדת הכספים, גפני, וחבל שהוא איננו כאן.

עבדאללה אבו מערוף: ניגשנו לשניהם ואמרתי – אנחנו יודעים שזה לא בבסיס, למה אתם אומרים שזה בבסיס התקציב?

עבדאללה אבו מערוף: אנחנו דרשנו, היתה לנו ישיבה מיוחדת עם יושב ראש ועדת הכספים, אני וראש מועצת ירכא ודרשנו שזה אכן יהיה בבסיס התקציב.

עבדאללה אבו מערוף: זה הובטח.

עבדאללה אבו מערוף: כמובן שאנחנו לא חיים באשליות.

עבדאללה אבו מערוף: ההבטחה הזו לא יושמה, והאוצר התנגד.

<והיב אחביש: בישיבה עם שר האוצר הוא אישר.

<והיב אחביש: הוא ביקש את עמיר לוי, אחראי תקציבים.

<והיב אחביש: הוא גם אישר.

<והיב אחביש: חיכינו שזה ייכנס.

<והיב אחביש: אחרי זה היו 40 תיקונים בחודש הראשון של התקציב – גם לא הופיע.

עבדאללה אבו מערוף: הוא התנגד.

עבדאללה אבו מערוף: בישיבה אתו הוא אמר שכן.

<והיב אחביש: עבדו עלינו, פשוט.

עבדאללה אבו מערוף: שר האוצר התנגד להכניס את זה לבסיס התקציב.

עבדאללה אבו מערוף: היו כאן דיונים בוועדת הכספים, ודיברנו עם גפני.

עבדאללה אבו מערוף: גפני אמר – אני בעד, אבל האוצר מתנגד.

חמד עמאר: אני בעצמי הגשתי הצעת חוק שדנו בה בוועדת השרים לפני פחות מחודש והאוצר שם אמר באופן ברור שהוא מתנגד להצעה שלי להכניס את תוכנית החומש.

חמד עמאר: לא ביקשתי להרחיב את תוכנית החומש, להכניס את תוכנית החומש לבסיס התקציב.

יוסי יונה: מה המשמעות – המשמעות היא שהכסף הזה יכול להגיע או לא להגיע בשיקול דעת שנתי.

חמד עמאר: זה תקציב תוספתי וזה אומר שהוא יכול להגיע ויכול לא להגיע.

עבדאללה אבו מערוף: אני רציתי שהדברים יהיו שקופים וברורים, איפה אנחנו עומדים, שלא יהיו אשליות.

עבדאללה אבו מערוף: לכן הדיון הזה, אני מקווה שייצא ממנו משהו, ונשמע את הדיווחים ממשרד האוצר, משאר המשרדים.

עבדאללה אבו מערוף: בטח נשמע את ראשי המועצות.

חמד עמאר: אני רוצה להתחיל קודם כל במשרד החינוך.

חמד עמאר: משרד החינוך אמור להעביר בתוכנית החומש 180 מיליון שקלים לחינוך הפורמלי והחינוך הבלתי פורמלי והנגשת ההשכלה הגבוהה למגזר הדרוזי, ועוד 110 מיליון שקל לבינוי ותשתיות של מוסדות חינוך – 140 מיליון שקל.

חמד עמאר: מה שהיה אמור לעבור בשנת 2016 לחינוך, מחולק לשניים – 17.5 מיליון שקל משרד החינוך, ו-27.5 משרד האוצר.

חמד עמאר: בסעיף זה, כמה טופל וכמה הועבר?

חמד עמאר: בסעיף הראשון של הגברת החינוך הפורמלי והבלתי פורמלי?

<איה חיראדין: בתוכנית של התקציב של ה-27.5 מיליון שקל כל התקציב הועבר ובביצוע, העניין הוא שזה הועבר - - -

חמד עמאר: מתי הועבר הכסף?

<איה חיראדין: ב-27 לנובמבר, 2016.

חמד עמאר: זה אומר שהתקציב אמור להתבצע ב-2017, ובעצם - - -

<קריאות: - - -

<קריאה: אמור להתבצע ב-2017 על מה שהיה אמור להיות ב-2016.

<והיב אחביש: כולל תקשוב?

<איה חיראדין: כולל תקשוב שבעצם סחבנו אותו מהחלטת ממשלה 2332 ועכשיו רק נכנס לפנייה התקציבית.

<והיב אחביש: עד אתמול זה לא היה אפילו בתקציב של 15.

<והיב אחביש: עד אתמול.

<איה חיראדין: זה עבר בפנייה התקציבית שנמצאת עכשיו - - -

<והיב אחביש: את מאשרת שעד אתמול זה לא היה?

<איה חיראדין: הכסף עבר לתקנות ב-27 בנובמבר.

<איה חיראדין: חלק מהתקציבים, כדי לא לפספס אותם, בגלל שנשאר לנו עוד חודש עד סוף השנה עשינו אותם בוועדת התקציבים לשנת לימודים ואז יכולנו לנצל אותם עד סוף אוגוסט.

<איה חיראדין: הפנייה התקציבית שיוצאת עכשיו היא בעצם לתקציב של 2017.

חמד עמאר: אנחנו עכשיו בחודש יוני.

חמד עמאר: עוד לא סיימנו את 2016 כי גם לא נתת לי נתון על 17.5 מיליון שמשרד החינוך - - -

<איה חיראדין: זה בבסיס.

חמד עמאר: אז זה לא בתוכנית ה - - -

<איה חיראדין: התוספתי זה 27.5.

<קריאה: זה תוכנית בלוף - - - שגם ה - - - לא מועברים.

<איה חיראדין: יש דוחות ביצוע על כל סעיף וסעיף.

<איה חיראדין: כל רשות יודעת ומקבלת דיווח מלא על כל ה - - -

חמד עמאר: לפי הניסיון שלך – עד מתי נגמור את התקציב של 27.5 מיליון שקל של 2016?

<איה חיראדין: אנחנו אמורים עד סוף אוגוסט לנצל את כל התקציב.

חמד עמאר: ואז בעצם – 2017 עוד לא נגענו בו ועוד אין העברה תקציבית.

<והיב אחביש: אני חייב להתערב.

<והיב אחביש: הכסף הזה, מלגות לסטודנטים – עכשיו פרסמו.

<והיב אחביש: אין שום סיכוי לנצל את זה עד אוגוסט.

<והיב אחביש: אני מדבר על 2016.

<והיב אחביש: המלגות של 2016 עכשיו פורסמו, לקראת דצמבר תהיה תוצאה.

<והיב אחביש: אני מדבר על כסף 16.

<איה חיראדין: לא, לא.

<איה חיראדין: המלגות יחולקו ביולי.

<איה חיראדין: ממש אתמול נסגרה ההרשמה.

חמד עמאר: בסדר, אנחנו מדברים על 2.5 מיליון שקל.

חמד עמאר: מה שחשוב, אנחנו מתחילים לקבל כיוון בדיון הזה, וגם שמשרדי הממשלה יידעו ונציגי הממשלה – אנחנו נקיים את הדיונים האלה אחת לרבעון.

חמד עמאר: אנחנו רוצים לדעת בדיוק מה קורה ומה מתקדם.

<והיב אחביש: זה לא יעזור.

<והיב אחביש: יש לי בקשה אליך.

<והיב אחביש: אם אתם, חברי הכנסת, רוצים לעזור לדרוזים יש לנו בקשה אחת.

<והיב אחביש: אנחנו לא רוצים להתחנן, לא לפקיד, לא לראש אגף, לא למנכ"ל ולא לשר.

<והיב אחביש: אנחנו צריכים את בסיס התקציב.

<והיב אחביש: תיקון תקציב מדינת ישראל שמה שנקבע בתוכנית – אנחנו לא רוצים שקל אחד יותר.

<והיב אחביש: מה שנקבע שיהיה בתוך התקציב.

<והיב אחביש: אם אתם לא יכולים, אני, אישית, אעזוב את הדיון, אני אומר לך.

<והיב אחביש: אם החוק לא מאפשר לכם לעשות את זה, זה מיותר.

<והיב אחביש: היא אומרת לך על התקשוב של 2015 שהוא טרם התקבל.

<והיב אחביש: אתה יודע מה זה תקשוב?

<והיב אחביש: זה שאין אינטרנט בבית הספר.

<והיב אחביש: אתה מדבר ב-2017 על תשתית אינטרנטית?

<והיב אחביש: אתה יודע על מה אתה מדבר?

<והיב אחביש: אתמול עושים יום הצדעה לחייל הדרוזי.

<והיב אחביש: למה להצדיע לחייל הדרוזי?

<והיב אחביש: מי ביקש מכם להצדיע לחייל הדרוזי?

<והיב אחביש: תצדיעו לילדים שלהם, לתושבים שלהם, לאימהות, לאחיות.

<והיב אחביש: לא רוצים דיונים יותר.

חמד עמאר: בואו נקיים דיון שנבין בדיוק איפה אנחנו עומדים.

חמד עמאר: כל מה שאתה אומר – חבל שאנחנו לא דנים בזה גם לפני שאנחנו מגיעים לוועדה.

חמד עמאר: חבל שאנחנו לא יושבים ודנים לפני שאנחנו מגיעים לוועדה, כדי שתהיה לנו עמדה וגם נדע.

חמד עמאר: התחננו בפני האוצר לקבל נתונים, בפני כולם – גם בפני ראשי רשויות.

חמד עמאר: גם לראשי רשויות לא היו נתונים מדויקים.

<והיב אחביש: אין נתונים.

<והיב אחביש: הכל חרטה ברטה למעט שלושה משפטים.

חמד עמאר: אז הסעיף הראשון של תגבור החינוך הבלתי פורמלי והנגשה, מה שהבנתי עכשיו ש-2016 הועבר בסוף שנת 2016, לא בוצע שום דבר מהתוכנית ב-2016.

<איה חיראדין: - - -

חמד עמאר: אני מדבר על 2016 – לא בוצע.

חמד עמאר: התוכנית מדברת על 2016, ב-2016 לא בוצע.

חמד עמאר: אנחנו מנסים לעשות את זה ב-2017.

חמד עמאר: בינוי ותשתיות.

חמד עמאר: מי יכול לתת לי נתונים?

חמד עמאר: בינוי ותשתיות אמורים להית 140 מיליון שקל, 80 מיליון ממקורות משרד החינוך ו-60 מיליון תקציב תוספתי של האוצר.

חמד עמאר: אנחנו צריכים לקבל 16 מיליון עד ה-31.1.2016.

חמד עמאר: אני לא יודע כמה קיבלנו מזה, ואנחנו צריכים לקבל עוד 40 מיליון שקל ב-2016.

חמד עמאר: כמה הושקע ב-2016?

חמד עמאר: מתי הועבר הכסף של 2016?

<תמיר בן משה: זה מחולק לכמה הרשאות אבל אני יכול להגיד שכל התקציבים שהובטחו ב-2016 ויותר מזה – 50 מיליון, 257 אלף שקל – כלומר מעבר - - -

חמד עמאר: כולל ה-16 מיליון של עד ה-31.1.2016?

חמד עמאר: יש לך 56 מיליון שקל, לא 50 מיליון.

<תמיר בן משה: כי זה 16-15.

חמד עמאר: כמה עבר עד עכשיו, וכמה בוצע?

<תמיר בן משה: 66.5 מיליון כמעט.

חמד עמאר: אז מבחינת התשתיות של בתי הספר – אנחנו עומדים בזה?

<תמיר בן משה: החלוקה בין שיפוץ בתי ספר ובין בינוי היא ביחד עם הרשויות, היא מוסדרת אתם, גם באופן החלוקה, ויש תוכנית לכל ה-4 שנים.

<תמיר בן משה: אנחנו עומדים בה.

<תמיר בן משה: אנחנו נותנים בשבוע-שבועיים הקרובים את ההרשאות לשיפוץ בתי הספר, כאשר הרשאות הבינוי כבר יצאו, הן בדרך לרשויות.

<תמיר בן משה: אנחנו, מבחינתנו, עומדים בתוכנית של הבינוי באופן מלא ובזמנים סבירים.

<תמיר בן משה: הביצוע – היות והשיפוצים מבוצעים בחופש הגדול בבתי הספר, אז אנחנו נוכל לקבל את התמונה היותר מלאה לקראת סוף השנה, בתקופה הזו של יולי-אוגוסט, של החופש הגדול.

<תמיר בן משה: מרבית השיפוצים מיועדים לתקופה הזו, וזה מנותב לכך.

<תמיר בן משה: לכן, על הביצוע בפועל – נוכל לתת תמונת מצב לקראת סוף השנה.

חמד עמאר: ה-28 מיליון שקל שאתה אמור לקבל אותם ב-17, נמצאים אצלך?

<תמיר בן משה: עוד לא, אבל אני לא מעכב.

<תמיר בן משה: אני בינתיים מוציא הרשאות מתוך התקציב של משרד החינוך.

<תמיר בן משה: אני לא מעכב, והחברים פה יודעים את זה שגם בשנה שעברה הוצאנו על חשבון תקציב משרד החינוך.

<תמיר בן משה: גם השנה אנחנו לא נעכב, נמשיך להוציא.

<תמיר בן משה: משרד החינוך יתחשבן עם האוצר.

<והיב אחביש: זו ההזדמנות להגיד.

<והיב אחביש: אין ספק שתמיר בן משה והצוות שלו עושים עבודה נהדרת, אבל זה לא אומר שמשרד האוצר לא יעביר לו את המינוי לתחילת השנה.

<והיב אחביש: זה לא קשור אחד בשני.

<והיב אחביש: אם היה לו את הכסף הזה בתחילת השנה היה לו הרבה יותר קל, אחרת הוא לא צריך להגיש בקשה להגדיל מימון, ודברים כאלה.

חמד עמאר: גם בסעיף הראשון, אם האוצר היה מעביר להם את הכסף ב-1 או בתחילת 2016 לא היינו מגיעים למצב ששנת 2016 מתבצעת בשנת 2017, ו-2017 עדיין לא הועבר אפילו שקל אחד.

<והיב אחביש: אין ספק שהיה עושה עבודה נהדרת אבל התקלה שלנו עם המשרד, עם החשבות – בלי איום לשביתה באוגוסט שעבר לא היו מעבירים 13 מיליון.

<והיב אחביש: גנבו לנו עוד 13 מיליון שקל.

<והיב אחביש: כל פעם, השיטה הזו כבר אי אפשר לעבוד אתה יותר.

חמד עמאר: אני רוצה להודות לאגף בינוי והתשתיות של משרד החינוך.

חמד עמאר: שמעתי את נציג ראשי הרשויות, ראש מועצת יכרכא, שגם הוא שיבח את העבודה של האגף.

חמד עמאר: גם אני משבח את העבודה של האגף, אני מקווה שנמשיך.

חמד עמאר: אני בטוח שגם בנושא של תגבור חינוך פורמלי וחינוך בלתי פורמלי והנגשת הסטודנטים – אני מקווה שיהיה לחץ של משרד החינוך על האוצר בנוסף ללחץ שאנחנו נבצע שהתקציב יועבר בהתחלת השנה.

חמד עמאר: תקציב 2017 עבר בהתחלת השנה, עבר בסוף 2016.

חמד עמאר: אנחנו כבר ביוני 2017.

חמד עמאר: עדיין אין העברות תקציביות, אין הרשאות.

חמד עמאר: זה אומר שעד שאנחנו נראה את הכסף של 2017 אנחנו נראה אותו באוקטובר-נובמבר ואנחנו לא רוצים להגיע לזה.

חמד עמאר: אנחנו רוצים לראות אותו בינואר-פברואר.

<והיב אחביש: תמיד נותנים לך את ההרשאה בנובמבר ואומרים לך: עד סוף השנה תסיים.

חמד עמאר: דבר חיובי שאני יכול להגיד על האחראית על החינוך הדרוזי שהיא ביקשה שהשנה תהיה שנה מספטמבר עד ספטמבר, שנת לימודים, וככה לא פספסנו את הכסף 2016, אחרת היינו מפספסים אותו כי העבירו אותו בסוף השנה.

חמד עמאר: משרד השיכון היה אמור להעביר ולדאוג ש-10 מיליון שקל שעברו אליכם לתוכניות מפורטות לאבו סנאן, ג'וליס ובית ג'אן – אני רוצה לדעת איפה אנחנו עומדים.

חמד עמאר: 2.5 מיליון שקל 2016-2015, ו-2017 עוד2.5 מיליון, האם הכסף הועבר?

יוסף ג'בארין: זה הכל, 10 מיליון שקל?

חמד עמאר: לא, לא.

חמד עמאר: זה רק ל-3 ישובים.

יוסף ג'בארין: אני יודע, אבל רק תוכנית אחת צריכה 5 מיליון.

<קריאה: - - -

יוסף ג'בארין: אז אם זה עובר זה בסדר.

חמד עמאר: בנושא של פיתוח שכונות ותיקות, ב-2016 היה צריך לעבור סכום של 32 מיליון שקל.

חמד עמאר: כמה עבר בשנת 2016?

חמד עמאר: האם יש העברות כספיות ל-2017?

חמד עמאר: היו אמורים לעבור 16 מיליון ואנחנו ביוני.

חמד עמאר: אני רוצה להזכיר לכולם, כל פעם אני אחזור על זה שאנחנו ביוני.

חמד עמאר: מוסדות ציבור – גם שם יש תקציב של 28,4 מיליון שקל שאמורים לעבור ב-2016 – כמה עבר מזה?

חמד עמאר: אני רוצה לדעת האם 14,2 מיליון של 2017 עברו, או עדיין לא עברו?

חמד עמאר: בנושא של חסמים בתכנון בניה- גם כאן למשרד הבינוי והשיכון יש לו 95 מיליון שקל שהוא אמור כל שנה להעביר 7.5 מיליון ממשרד השיכון ו-16,250 ממשרד האוצר.

חמד עמאר: כמה עבר ב-2016 וכמה ב-2017?

<יוסי חדד: ממלא מקום יושב ראש ועדת הכספים, הנחתי על שולחנך את תוכנית העבודה שמוצגת אחת לחצי שנה בפני ראשי הרשויות הדרוזיות.

<יוסי חדד: היא אושרה בתיאום אתם, גם מבחינת תנאי הסף וגם מבחינת הקריטריונים.

<יוסי חדד: התוכנית מובנית, סדורה, ומבחינתנו התקדמנו בתוכנית נכון לרגע זה.

<יוסי חדד: מבחינת שיתוף הפעולה יש שיתוף פעולה יוצא מן הכלל עם הרשויות.

<יוסי חדד: לשמחתי הרבה, גם התקציבים, מבחינת משרד הבינוי והשיכון, מועברים בזמן.

<יוסי חדד: לצורך השאלות שנשאלתי, מתוך תקציב החלטה 959 משרד הבינוי והשיכון אמור להעביר עד 2019 317 מיליון שקל.

<יוסי חדד: זאת אומרת שזה מתחלק: שיקום שכונות חברתי – 16 מיליון שקל, פיתוח שכונות ותיקות – 80, פיתוח מוסדות ציבור – 71, הסרת חסמים ותכנון פיתוח – 95, סבסוד פיתוח למשרתי כוחות הביטחון – 40, תכנון קרקע פרטית -10, השלמת הקמת שלוחות לבנים – עוד 5 מיליון.

<יוסי חדד: סך הכל בשנת עבודה 2016 המשרד העביר את כלל התקציב לרשויות, יש הרשאות.

<יוסי חדד: 100% הועבר תקציב.

<יוסי חדד: סדר גודל התקציב שהועבר – 91.

<יוסי חדד: 9 מיליון, נמצאים ברשויות, שזה מתחלק – שיקום שכונות חברתי, פיתוח שכונות ותיקות, פיתוח מוסדות ציבור, הסרת חסמי תכנון, השלמת שלוחות יד לבנים.

<יוסי חדד: תכנון בקרקע פרטית, לגבי השאלה שלך – מתוך 10 מיליון שקל הועברו 2.5 מיליון שקל.

<יוסי חדד: כלומר, כלל התקציב הועבר, כולל חסמי תכנון 23,75.

<יוסי חדד: כלומר, אם אני מסתכל על כלל התוכנית, מה שתכננו לשנת העבודה 2016, בהמשך לשנת 2015 והחלטת ממשלה, התקציב נמצא מול הרשויות.

<יוסי חדד: אני רוצה גם לציין שלפני כ-3 שבועות מונתה ועדת היגוי בראשות המשרד לפיתוח אזורי.

<יוסי חדד: המנכ"ל, אשר, הוביל את זה.

<יוסי חדד: הצגנו גם את התוכניות.

<יוסי חדד: אני לא אפרט פה – מתוך התוכנית שהצגתי לפניך ירדתי לפרטים, כולל סעיף סעיף תקציבי, מה כל יישוב קיבל.

<יוסי חדד: כלומר, יש פה שקיפות מלאה.

<יוסי חדד: מעבר לזה, התוכנית נמצאת גם באתר של משרד הבינוי והשיכון, על מנת שיהיה ברור.

<יוסי חדד: כל מי שרוצה יודע בדיוק כמה מגיע לו, אין לנו פה נושא שלא מוכר לרשויות.

<יוסי חדד: לגבי שיקום שכונות חברתי – גם פה, סך הכל עיקר העיסוק של המשרד והרשויות זה בגיל הרך.

<יוסי חדד: כל שנה אנחנו מעבירים כ-4 מיליון שקל.

<יוסי חדד: אני יכול להגיד לך שהתרשמתי בצורה יוצאת מן בכלל ממרכזי נוער שהוקמו ביישובים הדרוזים, יישר כוח על העשייה.

<יוסי חדד: יש פה שיתוף פעולה יוצא דופן.

<יוסי חדד: לגבי שנת העבודה 2017 – גם פה חלקו של התקציב עבר.

<יוסי חדד: כלומר, הועברו 34מיליון שקל סך הכל לכלל הרשויות, נכון לרגע זה.

<יוסי חדד: שני סעיפים שעדיין אמורים להתבצע במהלך יולי זה 4 מיליון שקל לשיקום שכונות חברתי ועוד חסמי תכנון שכרגע ליושב-ראש הפורום להתעסק עם הנושא הזה, אחרי שהיה איזשהו סיכום בין המועצה לבין המשרד.

<יוסי חדד: יש פה נושא שרוצים להעביר חלק מהתקציב במת"ש.

<יוסי חדד: אנחנו כרגע לא נעסוק בזה, אני יודע שיושב-ראש הפורום עוסק בזה, אבל בכל מקרה שאנחנו יד ביד עם הרשויות.

<יוסי חדד: מבחינתי אני יכול להגיד שאני עומד בתוכנית שהצבנו לעצמנו יחד עם הרשויות – התוכנית הוצגה בפניך ואם יש שאלות אשמח מאוד לענות.

מופיד מרעי: לגבי העבודה עם משרד הבינוי והשיכון – כן צריך לציין את העבודה הנכונה.

מופיד מרעי: אין בעיה של תקציבים, להפך.

מופיד מרעי: חוץ משיקום שכונות ותקציבים לשיקום שכונות הם שותפים אתנו בתכנון, גם בתכנון בשטחים, בחלקות פרטיות.

מופיד מרעי: כמעט חוצה את כל היישובים – בחורפיש, לדוגמה, משקיעים כמעט חצי מהתקציב בתכנון המפורט.

מופיד מרעי: בנוסף, בשכונת החיילים החדשה שהם גם מובילים את התכנון שלה, וזה חוצה את כל היישובים.

מופיד מרעי: לחברה' האלה מגיע כל הכבוד, יש שקיפות מלאה, אנחנו יודעים מה יש לנו.

מופיד מרעי: לגבי הסרת חסמים – סוגיה שהיא בינינו לבין משרד האוצר ומשרד השיכון, אנחנו חוזרים על המתווה שנקבע קודם, בגדול – מגיע למשרד השיכון, ליוסי וכל מי שעוסק במלאכה – שאפו, ושימשיכו ככה ויביאו עוד יותר תקציבים.

<והיב אחביש: אל"ף, אני מצטרף לכל מילה.

<והיב אחביש: משרד השיכון, החל מהשר ועד לפקיד הזוטר עושים עבודה נהדרת.

<והיב אחביש: פה זה הזמן להגיד לך, באמת.

<והיב אחביש: ביקרו 80 עובדים מהמשרד.

<והיב אחביש: באו, למדו יום שלם וזה היה מצוין.

<והיב אחביש: אבל יש בהחלטת הממשלה – למשל, בית יד לבנים.

<והיב אחביש: אתה לא יכול לבנות אותו ב-4 שלבים.

<והיב אחביש: כולו 2.5 מיליון שקל.

<והיב אחביש: אתה לא יכול לקבל 700 ועוד 700 ועוד 700.

<והיב אחביש: אי אפשר לצאת למכרז.

<והיב אחביש: לכן יש סעיף בהחלטת הממשלה סעיף שאומר – "משרד ממשלתי רשאי בפרויקט פיתוח המחייב זאת להתחייב בסכום העולה על התזרים השנתי המתוקצב לו וזאת בהרשאה להתחייב בהסכם אגף התקציבים במשרד האוצר ובתיאום עם משרדים לשיתוף פעולה אזורי".

<והיב אחביש: סעיף כזה נותן למשרד לפנות לאוצר ולהגיד לו – אי אפשר לבצע מבנה של 250 מ' ב-4 שלבים, ולכן לא תהיה הרשאה אחת.

<והיב אחביש: אנחנו הצענו שזה יהיה כל שנה לפחות ליישוב אחד.

<והיב אחביש: שנה אחת – יישוב אחד מקבל, שנה שנייה יישוב שני, ושנה שלישית יישוב שלישי.

<והיב אחביש: כל שנה אנחנו מקבלים חלק.

חמד עמאר: מה התשובה של משרד השיכון?

<יוסי חדד: זה הכל תלוי - - - ברגע שתהיה החלטה אצלכם בפורום.

<יוסי חדד: מבחינת תקציב יש הגדרה כמה מגיע בסך הכל לשלושת השלוחות של יד לבנים.

<יוסי חדד: אם תחליטו, או נחליט ביחד - - -

<והיב אחביש: חילקת, יוסי.

<יוסי חדד: חילקתי על פי התוכנית שהוגדרה מראש, אבל אם - - -

מופיד מרעי: אתה אומר שאם יש שינוי צריך לעדכן אתכם, אבל אין שינוי.

<והיב אחביש: כתוב בהחלטה: הפנייה למשרד האוצר - - -

<קריאות: - - -

<והיב אחביש: האמת – יישר כוח, אבל הסעיף הזה – אי אפשר לחלק את המבנה לשלבים.

<והיב אחביש: צריך לקיים ישיבה עם האוצר שההרשאות לתקציב, אם כבר יש לך חלוקה ואתה יודע לאיזה פרויקטים לתת, שנקבל - - -

חמד עמאר: נציג משרד השיכון אמר דבר פשוט – ברגע שתגיעו להסכם ביניכם איפה מתחילים, אז הוא יכול לעשות את זה ב-2017 כבר, להקצות את הכסף.

<יוסי חדד: אני אומר עוד פעם – זה מתחלק ל-5 שנים וזה התקציב שאני אקבל באוצר.

<יוסי חדד: אם תחליט שהמיליון וחצי הולכים לבית ג'אן, אז כל המיליון וחצי יילכו לבית ג'אן, הכל בהסכמה.

<יוסי חדד: לא צריכה להיות עם זה בעיה.

מופיד מרעי: אם - - - ליד לבנים, יש לך תקציב?

מופיד מרעי: שיהיה מראש לירכא, כי הוא לא יכול לבנות - - - לזה הוא התכוון.

<קריאה: זה מחייב דיון במשרד האוצר, אני חושב.

חמד עמאר: אני חושב שבנקודה הזו צריכים לקיים דיון מיוחד עם האוצר ולהגיע למצב של לפחות הקמת שלוחות ליד לבנים שלא ייארך 4 שנים ל-5 שנים.

חמד עמאר: אנחנו לא מדברים פה על תקציב ענק.

חמד עמאר: אנחנו מדברים על 5 מיליון שקל שאני חושב שהאוצר יכול לעשות את זה בשנה אחת ולבנות בית של 250 מ'.

<אריאל יוצר: מה ההחלטה קבעה?

חמד עמאר: ההחלטה קבעה לחלק את זה ל-4 שנים אבל להתחיל לבנות יד לבנים ב-4 שנים?

חמד עמאר: אתה לא יכול לצאת למכרז.

<והיב אחביש: יש סעיף בהחלטה שאומר שבפרויקט מתמשך אפשר לפנות לאוצר לקבל הרשאה לכל הפרויקט.

חמד עמאר: אני מבקש שבנקודה הזו עם האוצר, עם משרד השיכון ועם פורום ראשי הרשויות דיון מיוחד בנושא, איך אנחנו מנצלים את הכסף לשנת 2017.

<יוסי חדד: ברשותך – העברנו כבר 2.5 מיליון שקל.

<יוסי חדד: נשארו עוד 2.5 מיליון ל 2019-2018.

<יוסי חדד: אין שום בעיה, אני אומר עוד פעם.

<יוסי חדד: אם האוצר יידע להעביר לי את כל התקציב ב-2017, תקבל את כל התקציב ב-2017 על פי החלוקה, אבל אני בסוף מקבל את התקציב מהאוצר בחלוקה של 4 שנים.

יוסי יונה: אדוני היושב-ראש, מהדיונים שאנחנו מקיימים כאן נראה שדברים פועלים, באמת – יוסי חדד וגם איה חיאדין נתנו נתונים, ועליהם לא היתה המון מחלוקת, אבל כמו שחברי והיב אומר, הבעיה שאתה אנחנו מתמודדים – ולכן הביקורת תופנה לאוצר, זה מדוע התקציב הזה, שמיועד לדרוזים, הוא כזה שהוא לא נכנס לבסיס התקציב, וצריך כל שנה לברר איפה הוא עומד, ויתרה מכך – ברגע שהוא לא בבסיס התקציב ישנה איזושהי תחושה שהתקציבים האלה הם טנטטיביים - יכולים להגיע ויכולים לא להגיע.

יוסי יונה: לכן הדרישה היא באמת מאוד לגיטימית, ברורה וחד משמעית, שהיה וממשלת ישראל החליטה על תוכנית שמיועדת לעדה הדרוזית, הרי שזה יהיה כמו כל אזרח אחר במדינת ישראל.

יוסי יונה: כל אזרח יודע שיש בתקציב המדינה סעיפים והכסף מועבר.

יוסי יונה: מדוע?

יוסי יונה: כי זה יוצר עכשיו את הרושם, כשזה לא בבסיס התקציב שיש כאן איזשהו צורך תקופתי של שתדלנות, שאתה צריך לבוא, ראשי הרשויות צריכים לבוא - - -

מופיד מרעי: אבל זה מה שקורה.

יוסי יונה: - - - ואז זה ייתפס כדבר שמותנה בזכות, בחוק, ולא בחסד, שמופיד צריך לבוא לשר האוצר או מישהו אחר ולהגיד לו :

יוסי יונה: אנא בטובך העבר לי את התקציבים.

יוסי יונה: זה לא ראוי, זה לא נכון, וזה יחד שהוא לדעתי בעייתי.

יוסי יונה: עכשיו אני רוצה להראות – תראו, בכל סיעה של הקואליציה יש חבר כנסת דרוזי.

יוסי יונה: צריכים להתאחד יחד ולהגיד – חברה', אנחנו לא בתוך הקואליציה אם הסיפור הזה לא נכנס בבסיס התקציב.

יוסי יונה: יש את איוב קרא שמונה שלשום לשר.

יוסי יונה: אז בבקשה, שיגיד - - -

<קריאה: שלושה יש לנו.

יוסי יונה: נכון, אכרם חסון, אצל כולנו, ואתה, אדוני.

יוסי יונה: צריכה להיות עמדה נחרצת מצדכם לבוא ולומר – אנחנו חברי כנסת בקואליציה - -

<קריאה: יש גם ברשימה המשותפת.

יוסי יונה: נכון.

יוסי יונה: תראו איך אנשים שמקדמים אג'נדות סקטוריאליות בבית היהודי ובמקומות אחרים, תראו איך הם יודעים לעבוד טוב שכל גרוש שמגיע להם הוא בבסיס התקציב.

יוסי יונה: אז סליחה, השולחן מתרעם על כך.

יוסי יונה: לכן אני בא ואומר באופן חד משמעי: צריכה להיות פעילות.

יוסי יונה: אנחנו, אני מדבר בשם סיעת המחנה הציוני – נתמוך בכל מהלך שיש בו משום קריאה לכך שהתוכנית למגזר הדרוזי תהיה חלק מתקציב המדינה.

יוסי יונה: זה הדבר הכי נכון - - -

מופיד מרעי: איך אפשר לעשות את התיקון הזה?

יוסי יונה: קודם כל, הדבר שאפשר לעשות אותו זה שסיעות הקואליציה - - - שעמאר יגיד לליברמן ואיוב קרא יגיד לביבי – תודה רבה על תפקיד השר, אדוני ראש הממשלה, ואכרם חסון יגיד לשר האוצר שלו - תודה, אדוני, על כך שאני ברשימה שלך, עכשיו אני רוצה בהמשך לפעילות שיתוף הפעולה שאתה מראה אכן שאתם נאמנים להצהרות שלכם ולרצון שלכם, שתכניסו את כל הנושא הזה של תקציבים לעדה הדרוזית לבסיס תקציב המדינה.

יוסי יונה: זה פשוט.

<והיב אחביש: האם אדוני מוכן להיות אחד המגישים של ההצעה הזו, אם נכין אותה?

יוסי יונה: בוודאי.

חמד עמאר: אם הקשבת, אמרתי שהגשתי את ההצעה לפני פחות מחודש והיא הגיעה לוועדת השרים.

חמד עמאר: משרד האוצר התנגד להכנסת תוכנית החומש לבסיס התקציב.

יוסף ג'בארין: למה התנגדו?

חמד עמאר: תודה לנציג משרד השיכון.

חמד עמאר: קיבלנו סקירה מעניינת ממך וגם ראשי הרשויות שיבחו אותך, זה מעיד על עבודה טובה שאתם עושים.

יוסף ג'בארין: למה התנגדו?

יוסף ג'בארין: התחלת להגיד.

חמד עמאר: התנגדו.

חמד עמאר: הם טענו שיש תוכנית חומש.

חמד עמאר: נשמע את זה ממשרד האוצר.

חמד עמאר: הוא הגיע, הוא התאמץ להגיע עם נתונים.

חמד עמאר: אני מקווה שנשמע נתונים מפתיעים.

חמד עמאר: לפני כן נשמע את נציג משרד הרווחה.

חמד עמאר: לפני שאתה מתחיל, לפי מה שרשום בתוכנית, יש לבינוי תשתיות ורווחה 80 מיליון שקל, 20 – ממקורות משרד הרווחה, 60 ממשרד האוצר.

חמד עמאר: 4 מיליון שקל שהיו צריכים לעבור ב-2015 – אני רוצה לשמוע אם הם עברו עד 31.1.2016.

חמד עמאר: תגבור שירותי הרווחה – יש לך 50 מיליון שקל, 10 שקל רווחה, 40 מיליון משרד האוצר.

חמד עמאר: שר האוצר אמור להעביר 10 מיליון שקל ב-2016, ואתם 2.5 מיליון.

חמד עמאר: שיקום חברתי יש 16 מיליון שקל, 10 מיליון שקל בכל שנה משרד האוצר צריך להעביר.

חמד עמאר: מרכז נעורים גם שייך לכם?

חמד עמאר: אני מבין שלא שייך.

חמד עמאר: אז נשמע אחר כך על מרכז נעורים, ממי שיכול לתת לי את הנתונים.

חמד עמאר: אני רוצה להתחיל בבינוי ותשתיות רווחה.

חמד עמאר: לפי התוכנית שלפני צריכים לעבור ב-2016 28 מיליון שקל ועד 31.1.

חמד עמאר: עוד 4 מיליון שקל.

חמד עמאר: זה אומר 32 מיליון שקל עד 31.12.2016.

חמד עמאר: האם הכסף עבר?

חמד עמאר: וכמה עבר?

<מונל אברהן: משרד הרווחה הקצה את כל ה-80 מיליון שקל מראש לכל היישובים.

<מונל אברהן: מאחר ואי אפשר לעשות בינוי כל שנה רבע מהתקציב, הקצנו את כל ה-80 מיליון שקל.

<מונל אברהן: עד היום, עד אמצע 2017 חילקנו מתוך הסכום של 80 מיליון שקל 49 מיליון שקל, זאת אומרת – 61% מהתקציב.

<מונל אברהן: לא סיימנו את כל ה-80 מיליון שקל לא באשמתנו.

<מונל אברהן: מספר יישובים עדיין לא הגיעו אלינו עם הדרישות שלנו.

<מונל אברהן: יש לנו עכשיו דיונים עד סוף השנה עם כל יתר היישובים.

<מונל אברהן: אני מקווה שעד סוף השנה אנחנו ננצל את כל התקציב ה-4 שנתי כך שנאפשר ליישובים הדרוזים להקים את הפרויקטים האלה, כי אם רבע מהתקציב יינתן רק בשנת 2019 אף אחד לא יוכל להקים פרויקטים במשך שנה.

<מונל אברהן: לכן לקחנו החלטה כזו והחלטנו מראש לתת את כל התקציב.

חמד עמאר: מאיפה השגת 80 מיליון שקל?

<מונל אברהן: התקציב שלנו, המשרד.

<מונל אברהן: אין לנו בעיה עם האוצר.

<מונל אברהן: מה שאנחנו מבקשים מהאוצר אנחנו מקבלים, אין לנו בעיה.

<מונל אברהן: היישובים לא נפגעו.

<מונל אברהן: כל יישוב יודע מה שהוא קיבל.

<מונל אברהן: חצי מהיישובים קיבלו כבר 100% מהתקציב.

<מונל אברהן: יתר היישובים עדיין - - - לאט לאט.

חמד עמאר: תגבור שירותי רווחה?

<מונל אברהן: זה לגבי הבינוי.

<מונל אברהן: לגבי יתר התחומים – יש נציגה שלנו שתסביר.

<מעין ארד לוזיה: אני תקציבנית מחוז חיפה והצפון.

<מעין ארד לוזיה: התחלנו להפעיל כבר בשנת 2015 תוכניות, מהחלטה 2332.

<מעין ארד לוזיה: בכל שנה הפעלנו תוכניות בהיקפים של 5 מיליון שקלים.

<מעין ארד לוזיה: כעת אנחנו עובדים על פיתוח תוכניות בהיקף נוסף של כ-10 מיליון שקלים כאשר ערכנו הסכמים על כל היתרות שנשארו משנים קודמות על מנת לאפשר לגופים להשתמש בהם כבר בשנה הזו.

<והיב אחביש: אבל תגידי, ב-2016 לא היה לכם כסף?

<מעין ארד לוזיה: היו 5 מיליון שקלים.

חמד עמאר: בתוכנית כתוב 12.5 מיליון שקל.

<מעין ארד לוזיה: נכון.

<מעין ארד לוזיה: מתוך 12.5 מיליון הוקצו 5 מיליון שקלים.

<מעין ארד לוזיה: שאר הכספים היו לתוכניות הקמה.

<מעין ארד לוזיה: מאחר והתחלנו לעבוד בינואר 2016 על המשך התוכניות הכספים הנוספים, 7.5 מיליון שקלים – התחלנו באיזשהו תהליך של כתיבת תוכניות.

<מעין ארד לוזיה: זה לא משהו שאנחנו יכולים להחליט על מבנה ולהתחיל להקים אותו מיד.

<והיב אחביש: כל התוכניות מאושרות מ-2015, 2016 לא היה להם כסף - - -

<אריאל יוצר: לא היתה מוכנות לתוכנית.

<והיב אחביש: לא, היו תוכניות מאושרות והכל – היא יודעת על מה אני מדבר – ואמרו לנו: המנכ"ל לא חתם.

<והיב אחביש: אחרי זה החליפו מנכ"ל ואחרי זה האוצר לא העביר לנו.

<והיב אחביש: לפני 3 שבועות היא אמרה – האוצר טרם העביר את הכסף.

<והיב אחביש: מה זה?

<והיב אחביש: מגיעים לוועדת הכספים והכל ורוד?

<אריאל יוצר: זה המצב.

<והיב אחביש: זה לא המצב, זה לא נכון.

חמד עמאר: מה שאני מבין עכשיו, שמתוך 12.5 מיליון שקל שהיו אמורים להעביר ב-2016 עברו רק 5 מיליון שקל.

חמד עמאר: אנחנו באמצע 2017.

חמד עמאר: כמה עבר מ-2017?

<והיב אחביש: תחדד את השאלה: מתי היא קיבלה מהאוצר את ה-7.5?

<מעין ארד לוזיה: 5 מיליון של התוכניות הועברו.

<מעין ארד לוזיה: 7.5 מיליון - -

<והיב אחביש: מתי?

<והיב אחביש: אני שואל שאלה פשוטה: מתי?

<מעין ארד לוזיה: - - הועברו בחודש אפריל.

<והיב אחביש: איזה אפריל?

<מעין ארד לוזיה: השנה.

<מעין ארד לוזיה: 2017.

<והיב אחביש: 16- 5 מיליון עברו באפריל 17.

<והיב אחביש: מתוך 12.

<מעין ארד לוזיה: 2016, 5 מיליון שקלים עברו במאי 16.

<מעין ארד לוזיה: 5 מיליון שקלים מתוך ה-12.5 מיליון תוקצבו בינוי 2015 לרשויות, במאי 2016 ובאפריל 2017.

<מעין ארד לוזיה: ה-5 מיליון שקלים.

<מעין ארד לוזיה: יש לנו 7.5 מיליון של תוכניות נוספות.

<מעין ארד לוזיה: הבשילו התוכניות רק בשנת 2017.

<מעין ארד לוזיה: ב-2016 לא עבדנו בכלל על הכספים האלה כי הם לא אושרו, עדיין.

<והיב אחביש: סליחה שאני אומר לך – זה לא נכון.

<והיב אחביש: יש תוכניות מוסכמות עם אישורים של המשרדים שלכם, שאמרתם 10 פעמים: התקציב לא עבר, אחרי זה – המנכ"ל איננו - - -

חמד עמאר: מה שהוא אומר שבשנת 2017 אתם אמורים להעביר 20 מיליון שקל למועצות המקומיות הדרוזיות.

חמד עמאר: 7.5 על חשבון 2016 ועוד 12.5 מיליון על 2017.

<מעין ארד לוזיה: התוכניות הן שנתיות.

<מעין ארד לוזיה: זאת אומרת שאנחנו מחכים ל-2017 לכספים מהאוצר בגין ה-7.5 מיליון שביקשנו, ומה שדיברנו - - -

<קריאות: - - -

<מעין ארד לוזיה: של 17.

<מעין ארד לוזיה: את הכספים של 16 – הוצאנו אליכם קול קורא והבטחנו - - -

<והיב אחביש: מתי?

<מעין ארד לוזיה: לפני 3 שבועות.

<והיב אחביש: לפני 3 שבועות ל-2016.

<מעין ארד לוזיה: נכון.

<מעין ארד לוזיה: 2016 – לא נוצלו תקציבים, לכן הוצאנו לכל הרשויות קול קורא על כך לניצול תקציבים נוסף.

<מעין ארד לוזיה: מאחר והתוכניות שלנו הן שנתיות- אנחנו לא יכולים להריץ את אותה תוכנית פעמיים בשנה אחת, הוצאנו קול קורא נוסף, כל הרשויות קיבלו לפני 3 שבועות עד למועד ההגשה, 18.6, יכולים להגיש לנו תוכניות נוספות לבקשה לניצול עוד בשנה זו.

חמד עמאר: זה אומר שאתם מוכנים עם 20 מיליון שקל לשנת 2017?

<מעין ארד לוזיה: במידה והאוצר יעבירו לנו - - -

<והיב אחביש: אתה מדבר על רווחה?

<והיב אחביש: שנה שלמה בלי תוכניות ובשנה השנייה ניתן להם את שני התקציבים באותו זמן.

<והיב אחביש: איך אפשר?

<והיב אחביש: כאשר יש תוכניות מאושרות, בהגדרה שלהן.

חמד עמאר: תגבור שירותי הרווחה – מה שאני מבין שעברו 5 מיליון שקל בשנת 2016 שחלק מהם עבר רק בשנת 2017.

<מעין ארד לוזיה: אנחנו, התוכניות שלנו – שנתי 12.5 מיליון.

<מעין ארד לוזיה: 5 מיליון עברו ב-16 - --

חמד עמאר: מתי עברו, במאי?

<מעין ארד לוזיה: במאי, 2016.

חמד עמאר: אמרת חלק במאי וחלק באפריל.

<מעין ארד לוזיה: אפריל ב-2015.

<מעין ארד לוזיה: אנחנו העברנו לאורך שלושת השנים של התוכנית, כל שנה 5 מיליון.

חמד עמאר: אני לא מדבר על 15.

חמד עמאר: אני מדבר על תקציב של 12.5 מיליון שקל של 2016.

<מעין ארד לוזיה: 5 מיליון עברו.

<והיב אחביש: מערבבים לך 2332 עם 595.

<והיב אחביש: זה לא נכון.

<והיב אחביש: זה לא נכון.

<והיב אחביש: פשוט משקרים אותנו.

<אריאל יוצר: למה שהיא תשקר?

<אריאל יוצר: מה, היא באה לפה, היא אומרת - - -

<והיב אחביש: כן, כן.

<והיב אחביש: לפני 3 שבועות היא אמרה את זה.

<והיב אחביש: - - - טענת המנכ"ל למה הוא לא חתם, היא אמרה - - -

חמד עמאר: שיקום חברתי.

חמד עמאר: יש 16 מיליון שקל.

חמד עמאר: צריך להעביר 4 מיליון שקל כל שנה.

<מעין ארד לוזיה: להערכתי זה משרד הכלכלה.

<מעין ארד לוזיה: אני לא יודע אם יש להם נציג כאן.

<קריאה: זה שיכון.

חמד עמאר: המשרד לביטחון פנים, עיר ללא אלימות.

<והיב אחביש: אדוני היושב-ראש, אם בכל משרדי הממשלה היה אחד כמו מונל אברהם לא היינו פה היום.

<גונן ירום: אני מנהל תחום בכיר "עיר ללא אלימות" במשרד לביטחון הפנים.

<גונן ירום: אנחנו מתקצבים במסגרת החלטת הממשלה מ-2015 את כל הרשויות.

<גונן ירום: זה מחולק אצלנו לשני סעיפים מרכזיים – אחד, זה ההפעלה השוטפת של התוכנית "עיר ללא אלימות" בכל הרשויות הדרוזיות והצ'רקסיות, כאשר אני יכול להגיד שכל הרשויות הדרוזיות שלא היו בתוכנית "עיר ללא אלימות" מכוח החלטת הממשלה הכנסנו אותם לתוך התוכנית כבר ב-2015, ולמעשה כולן פעילות בתוכנית.

<גונן ירום: כל רשות מקבלת את ההתחייבות התקציבית לכל שנה, ובהתאם לביצוע מועבר אליה כסף בפועל.

<גונן ירום: החלק השני של התקציב זה תקציב לפרויקט הטכנולוגי.

<גונן ירום: זה פרויקט רב שנתי וזה פרויקט תשתיתי מתמשך, למעשה, כאשר הכספים חויבו – לצורך העניין מ-2015 לכל הרשויות.

<גונן ירום: גם פה, כל רשות מושכת את התקציב בהתאם לביצוע.

<גונן ירום: מתקינה מצלמה, פורסת כבלים, מקימה תשתיות, מדווחת ומקבלת את התקציב מהמשרד.

חמד עמאר: יש לך 22.5 מיליון תקציב לנושא הזה.

חמד עמאר: היית צריך להעביר ב-2016 5,1 מיליון שקל.

חמד עמאר: כמה עבר?

<גונן ירום: 6.1 אדוני, זה הנתון.

<גונן ירום: כל התקציב מחויב לטובת הרשויות.

חמד עמאר: הכסף הועבר לרשויות?

<גונן ירום: כשאתה אומר הועבר- אני עושה את ההבחנה: אני מחייב תקציב.

<גונן ירום: זה אומר שאני נותן הרשאה לרשות, לצורך העניין – לדלית אל כרמל או עוספיא, אני משריין כמה מאות עלפי שקלים לפי החלוקה.

<גונן ירום: התקציב הזה שייך לה.

<גונן ירום: קיבלה אותו, אני משכתי אותו מהאוצר.

<גונן ירום: ברגע שהרשות מתקינה מצלמה או פורסת מחשב או שמה תשתית – היא מגישה לי חשבונית ותוך שוטף פלוס - - -

חמד עמאר: מתוך ה-6,1 כמה נוצלו עד עכשיו?

<גונן ירום: זה מחולק לשניים.

<גונן ירום: מבחינת התקציב השוטף – רובו נוצל באופן מלא.

חמד עמאר: כמה זה, בכסף?

<גונן ירום: אין לי פה את הנתונים.

חמד עמאר: אתה מגיע לוועדת הכספים, תגיע עם נתונים מדויקים.

<גונן ירום: אני אענה על השאלה.

<גונן ירום: הניצול התקציבי כרגע ש "עיר ללא אלימות" ב-2016, לפני שסיכמנו את השנה, כי אנחנו עדיין - - - אני אומר – מבחינת הפרויקט הטכנולוגי, בפרויקט הטכנולוגי היה לנו עיכוב בנושא של חברות הטכנולוגיה.

<גונן ירום: רק בתחילת 2017 סיימנו מכרז מסגרת שדרכו הרשויות יכולות להקים את הפרויקטים.

<גונן ירום: לכן, בנושא הטכנולוגי הניצול התעכב.

<גונן ירום: למעשה עכשיו, ב-2017 הרשויות מבצעות ומתחילות להגיש דיווחים ולמשוך את התקציבים.

<גונן ירום: בכל מקרה מבחינתנו – 100 אחוז מהתקציב שאושר לרשויות האלה שייך לרשויות.

<גונן ירום: צריך להבין את זה.

<גונן ירום: אף רשות פה לא מאבדת שקל ובעצם כל רשות שמבצעת ומדווחת בהתאם לעבודה שלה מול החברות שאנחנו העמדנו לרשות הרשויות, תוכל לקבל את התקציב באופן מלא.

<גונן ירום: אנחנו ביצענו – כמו שאמרתי, המכרז הטכנולוגי שביצענו בעצם מאפשר לרשויות לקבל ליווי מקצועי של המשרד עם אותן חברות.

<גונן ירום: בנוסף לחברות המתקינות יש לנו גם חברה - - -

חמד עמאר: אם הרשויות יעמדו בדרישות שאתה מעלה לי עכשיו, שלא הצלחתי להבין מ-6.1 כמה הולך לטכנולוגי וכמה לפעולות אחרות, כי אין לך את הנתונים - - -

<גונן ירום: יש לי את הנתונים.

<גונן ירום: 2,2 הולך ליישום התוכניות בשוטף של "עיר ללא אלימות".

<גונן ירום: השאר, כ-3,9 - - -

חמד עמאר: כמה נוצל מ-3,9?

<גונן ירום: רוב ה-3,9 עדיין ממתין לטובת הרשויות.

<גונן ירום: אני אומר עוד פעם: הכסף הזה באופן מלא – משכנו אותו מהאוצר.

<גונן ירום: מבחינתנו - - -

חמד עמאר: גם של 17 כבר נמצא אצלכם?

<גונן ירום: ודאי, ודאי.

<גונן ירום: לנו אין בעיה, גם מ-2015, גם 2016 וגם 2017 – כל התקציבים מחויבים לטובת הרשויות.

<גונן ירום: הרשויות לא הפסידו שקל בכל שנות התקציב האלה, בהתאם לביצוע - - -

חמד עמאר: אז מה שאתה אומר שהכסף הוא תלוי בביצוע ברשויות.

<גונן ירום: הוא תלוי בביצוע.

<גונן ירום: הוא התעכב בגלל המכרז של המשרד, לא באשמת הרשויות.

<גונן ירום: אנחנו יצאנו למכרז גדול, ואתה יודע, הליך מכרזי לפעמים נמשך המון זמן.

<גונן ירום: אנחנו סיימנו אותו בתחילת 2017.

<גונן ירום: קיבלנו אישור ממשרד הפנים לפטור לרשויות המקומיות כדי שיוכלו להשתמש במכרז במסגרת שלנו.

<גונן ירום: יש לנו חברה נוספת שתלווה את הרשויות.

<גונן ירום: יש רשויות שיש להן קושי להקים פרויקט טכנולוגי מורכב ולכן יש חברה שמסייעת לחברות שמתקשות.

<גונן ירום: ילוו את הפרויקט גם בפיקוח, גם בבקרה, וגם בשלבי הביצוע השונים – התכנון ועד היישום, ולמעשה ב-2017 אנחנו צופים שזו תהיה שנה שבה כל הפרויקטים שהמתינו למכרז או לביצוע יתחילו להתקדם בצורה משמעותית ועם ההתקדמות הביצוע אנחנו נראה גם את הכספים מועברים לרשות.

חמד עמאר: אני רוצה לשמוע את האוצר.

חמד עמאר: היתה כאן נציגה של משרד החינוך שאמרה שב-27 בנובמבר, 2016 הועבר לה 27.5 מיליון שקל על חשבון 2016.

חמד עמאר: בסוף השנה.

חמד עמאר: איך היא יכולה לנצל תקציב של 2016?

חמד עמאר: כאשר ממשלת ישראל מחליטה על תוכנית ומקצה ל-2016 תקציב היא רוצה שהוא יבוצע ב-2016, לא שהאוצר יעביר את הכסף בסוף 2016 ואז, בעצם, שהיא עד היום מבצעת והיא לא הספיקה לבצע אפילו חלק קטן מאותו תקציב, ועדיין לא העבירה הרשאות תקציביות ל-2017.

חמד עמאר: כך שבעצם או שנה או שנתיים התוכנית לא תיושם, ואז אני אשב כאן או מישהו אחר יישב כאן בשנת 2020 ויגיד שהתוכנית של 2017 עדיין לא יושמה, אבל ממשלת ישראל החלטה בשנת 2016 על תוכנית חומש למגזר הדרוזי.

חמד עמאר: בנוסף שמענו גם את משרד הרווחה, ואתה היית נוכח כאן, שרק 5 מיליון שקל עברו, כאשר הממשלה החליטה על 12.5 מיליון שקל ל-2016.

חמד עמאר: ה-7.5 – אני לא יודע איפה הלכו, למה לא הועברו, למה לא ביצעו אותם.

חמד עמאר: זה אומר אותו הדבר, שה-12.5 מיליון שקל שאני אמור לבצע ב-2017 – אני לא אבצע אותם ב-17 כי רק עכשיו היא יוצאת עם קול קורא ל-7.5 מיליון שקל, וה-12.5 מיליון שקל לא ייצא הקול קורא, אני מבין.

<והיב אחביש: גם אם לא תנצל אותם עד סוף השנה, הם לא יעברו לשנה הבאה.

חמד עמאר: אז אנחנו רק בהתחלת הדיון, וטוב שהגעת.

חמד עמאר: גם קיבלתי מהמ.מ.מ שהוא מתקשה מאוד, והנציג שלהם יושב כאן.

חמד עמאר: הוא מתקשה מאוד לקבל מכם נתונים על ביצוע.

חמד עמאר: חבל מאוד.

חמד עמאר: גם אני ניסיתי, שלחתי מכתב בבקשה לקבל נתונים על הביצוע.

חמד עמאר: אני מקווה שמשרד האוצר ישתף פעולה עם הכנסת, במיוחד עם המ.מ.מ שצריך לתת את הנתונים לחברי הכנסת, שיגיעו יותר מוכנים לוועדה.

חמד עמאר: אתה יודע שכאשר אנחנו יושבים בוועדת הכספים אנחנו באמת מכינים את עצמנו לפני שאנחנו מגיעים לישיבה.

חמד עמאר: אם אנחנו לא מצליחים לקבל את החומר מכם לפני, אז אני אבוא, אציג את התוכנית, ואחכה לתשובות שלכם כאן.

חמד עמאר: חבל.

חמד עמאר: הייתי רוצה לשמוע את התשובות לפני שהגעתי ואז אני מגיע יותר מוכן לוועדה.

חמד עמאר: על שתי הנקודות האלה אם אני יכול לקבל תשובה.

חמד עמאר: שמענו את משרד הרווחה וגם ראשי רשויות שיבחו ואמרו שהוא עושה את העבודה, הוא מעביר את הכסף בזמן, אפילו את כל הכסף.

חמד עמאר: אני חושב שמשרדים אחרים יכולים לעשות את זה, וזה לא תלוי בראשי רשויות.

חמד עמאר: משרד הרווחה אומר – אני מעביר לראשי הרשויות והם צריכים לבצע.

<אריאל יוצר: ביטחון הפנים שהלך, גם לא שמעתי עליו תלונות, ואני גם הייתי פה.

מופיד מרעי: עוד לא התייחסנו.

חמד עמאר: לא התייחסו.

חמד עמאר: ביטחון פנים הבנתי ש-4 מיליון שקל כמעט עדיין לא עברו לרשויות על 2016.

<אריאל יוצר: לא, זה לא מה שהוא אמר.

חמד עמאר: אמרתי שלא עברו.

חמד עמאר: לא אמרתי מה הסיבה.

חמד עמאר: עדיין לא עברו עד עכשיו.

<אריאל יוצר: עברו, מבחינתו זה עבר.

<אריאל יוצר: ברשותכם, אני אתייחס.

<אריאל יוצר: התוכנית למגזר הדרוזי עומדת על 2 מיליארד שקל בחומש, שהוא סכום חסר תקדים, גדול, משמעותי, שהמטרה שלו היא באמת לבצע ולייצר שינוי מהיסוד ביישובים הדרוזים ובחברה הדרוזית, ואנחנו היינו שותפים להחלטת הממשלה וגם עוקבים אחר היישום שלה, שותפים לביצוע שלה, מתקצבים אותה ככתבה וכלשונה.

<אריאל יוצר: אני לא עסקתי בהחלטה אחת או שתיים.

<אריאל יוצר: אין בעיניי הרבה דוגמאות לרמת יישום ולשיעורי ביצוע כמו שיש בהחלטה הזו.

<אריאל יוצר: דבר שני, מהזמן שאני יושב כאן, ויש לי גם את הנתונים לפני – קצבי הביצוע ושיעורי הביצוע להחלטה הזו כפי שהיא נכתבה ונקבעה ברמת התזרים שלה, הם מאוד מאוד גבוהים.

<אריאל יוצר: אנחנו עוקבים אחרי זה ומתעסקים בזה, ואני חושב שאפשר היה לשמוע.

<אריאל יוצר: אם לא שמעתם, אז על כל סעיף בהלטה אני יכול לתת סטטוס.

<אריאל יוצר: לדעתי מהסתכלות מהירה, ואין לי בעיה לרדת סעיף סעיף, כ-90% מההחלטה הזו מבוצעת אחד לאחד.

יוסף ג'בארין: 90%?

<אריאל יוצר: לפחות.

יוסף ג'בארין: בלוח הזמנים המקורי?

<אריאל יוצר: עכשיו בוא נדבר על לוח הזמנים וזה גם מתקשר לשאלה.

<אריאל יוצר: קודם כל, באופן אינהרנטי, כל החלטה מורכבת מכסף של המשרד ומכסף מתוגבר שבו האוצר מתגבר.

<אריאל יוצר: אז כל מה הוא כסף משרדי – נמצא בבסיס התקציב.

<אריאל יוצר: אין על זה בכלל מחלוקת.

יוסף ג'בארין: נכון.

<אריאל יוצר: מדובר על חצי מיליארד שקל שאף אחד לא מתווכח – הוא נמצא בבסיס התקציב, זה כסף של המשרד והוא מוציא אותו.

חמד עמאר: תפקידה של התוכנית - - - לא תפקידה לדון כמה בבסיס התקציב ומה לא בבסיס התקציב.

<אריאל יוצר: אמת.

<אריאל יוצר: אני אני חושב שזו שאלה לא רבלנטית בכלל אנבל אני מוכל לענות עליה.

<והיב אחביש: אם אנחנו עכשיו ביוני, 2017, שיגיד לנו האדון המכובד – כמה העברת ל-2017.

<והיב אחביש: אם תגיד לי למי העברת, אני אשלח לך תעודת הערכה.

חמד עמאר: אחד התפקידים שלנו זה לסגור פערים בין המצב הקיים ולהרים את המצב.

חמד עמאר: אז מביאים כסף תוספתי וזה מה שהאוצר עושה עכשיו.

חמד עמאר: אנחנו מדברים על כסף תוספתי.

חמד עמאר: אני לא מדבר על בסיס התקציב.

חמד עמאר: איפה זה עומד עם כסף תוספתי.

<אריאל יוצר: אני אסביר את המדיניות: כסף תוספתי שבו יש בשנה מסוימת בתחילת השנה 100% ודאות שהכסף יוצא, והוא לא מותנה בשום דבר, נכנס פנימה, מתוקצב.

<אריאל יוצר: אין על זה שום מחלוקת, אפשר לבדוק את זה.

<אריאל יוצר: לדוגמה – כסף שהולך כתקציב שוטף לרשויות המקומיות ממשרד הפנים 200 מיליון שקל – תוקצב, הגיע, אין עליו שום מחלוקת, שום עוררין, לא לכם, לא לי ולא למשרד הפנים.

<אריאל יוצר: הכסף הזה הוא כסף שהולך ללא התניות.

<אריאל יוצר: מאחר והוא הולך ללא התניות גם אין שום ספק לגבי הביצוע שלו.

<אריאל יוצר: הוא לא מותנה בשום פעולה שמחייבת את המשרד למשהו, ולא מותנה בשום פעולה שמחייבת את הרשות במשהו, ולכן אין טעם, מבחינתי, להגיד – רגע, אולי הוא לא יבוצע.

<אריאל יוצר: אני שם אותו, אני גם לא חושב שמישהו כאן – ואני, במקרה, מתקצב את השלטון המקומי – מישהו כאן מראשי הרשויות יגיד שאת הכסף לשוטף הוא לא קיבל, לא ראה והוא עוכב.

<אריאל יוצר: את מה שאני אומר אני אומר באופן גורף: התקציב לא מהווה חסם לביצוע, בכלום.

<אריאל יוצר: יכול להיות שמדובר בתקציב שהוא בשולי שוליים, אבל בכלום, בפעולות שהן ודאיות.

<אריאל יוצר: בפעולות שהן לא ודאיות, שמצריכות פעולה של הרשות – תכנון, מכרז, פעולות ביצוע מקדימות – אני חושב שזה דבר ראוי, בסיסי, ומחויבותנו הבסיסית להגיד: לכשתבצע את הפעולות, מבחינתי – חודש לפני שאתה מסיים לבצע את הפעולות – תפנה - - -

<והיב אחביש: זו פגיעה באינטליגנציה.

<אריאל יוצר: אתה יכול לא לקבל את זה.

<והיב אחביש: עכשיו היה נציג משרד החינוך.

<והיב אחביש: הוא אומר לך: 27 מיליון שקל בינוי, לא העברת שקל.

<והיב אחביש: תענה לו.

חמד עמאר: תן לו לסיים, והיב, ואחרי זה אני אתן לכם לדבר, ראשי רשויות.

<אריאל יוצר: עכשיו היה נציג המשרד לביטחון פנים והסביר הרשאה מהאוצר לחייב את כל הכסף, ולא הוציא את כולו - - -

<והיב אחביש: תענה על השאלה שלי.

<והיב אחביש: תענה

חמד עמאר: והיב, והיב.

<והיב אחביש: תגיד לי כמה העברת.

חמד עמאר: ניתן לו לסיים ואחר כך תדבר - - -

<אריאל יוצר: מה לעשות שהתשובות הן פה, לשמחתי - -

<והיב אחביש: אז תן לי תשובה.

חמד עמאר: והיב, והיב.

חמד עמאר: בוא נקיים דיון.

חמד עמאר: בוא נשמע את האוצר.

<והיב אחביש: יש לי שאלה פשוטה: כמה האוצר העביר מתקציב 17.

<והיב אחביש: יגיד לי כל משרד כמה העביר.

<והיב אחביש: אני רוצה לבדוק.

<והיב אחביש: כי אני פונה למשרדים והם אומרים לי – לא העבירו.

<אריאל יוצר: לא שמעתי אפילו משרד אחד - -

<והיב אחביש: הנה, עכשיו משרד החינוך אמר לך.

<אריאל יוצר: - - לא הייתי בקטע של החינוך, אני יכול לבדוק את זה.

<אריאל יוצר: אז תגיד לי כמה העברת לחינוך.

<אריאל יוצר: תגיד לי מה אתם, כרשויות, לא ביצעתם, כדי - - -

<והיב אחביש: אני אגיד לך.27.5 מיליון שקל של בינוי משרד החינוך – לא הגיע.

<והיב אחביש: 35 מיליון שקל של משרד החקלאות – שקל לא הגיע.

<והיב אחביש: 15 מיליון שקל - - -

חמד עמאר: והיב, והיב.

חמד עמאר: אם אתה רוצה שנקיים את הדיון ככה, בוא תצעק כמה שאתה רוצה, ואז אנחנו נצא החוצה אחרי זה ונלך.

חמד עמאר: אנחנו רוצים אנחנו רוצים להגיע לתוצאה, בסוף.

חמד עמאר: הבאנו את האוצר, ולהגיד לכם את האמת – ביקשתי את תמיר, וידאנו שהוא מגיע, חיכינו שהוא יגיע, כי אני רוצה לשמוע את האוצר.

חמד עמאר: אני שמעתי את משרד החינוך שהעבירב-27 בנובמבר.

חמד עמאר: שמענו כולנו ש-27 מיליון שקל עברו ב-27 בנובמבר, רק הגיע הכסף למשרד החינוך.

חמד עמאר: אנחנו רוצים לשמוע את האוצר בדיוק מה קורה עכשיו עם התוכנית.

<קריאות: - - -

<אריאל יוצר: מה לעשות שהתשובות אולי מסתדרות עם הניסיון לייצר איזושהי אווירה בדיון - - -

<קריאות: - - -

<והיב אחביש: לא, לא.

<והיב אחביש: להפך.

<והיב אחביש: אני רוצה אווירה חיובית.

<והיב אחביש: אני רוצה תוצאה טובה.

<אריאל יוצר: אני חושב שנתתי תשובות מצוינות, ואני אומר עוד פעם:

<אריאל יוצר: הבדיקות שאנחנו עשיתי בשנת 2016 עד סופה – ההחלטה מבוצעת בשיעורים מאוד מאוד גבוהים, ובשנת 2017 – צעדים שבהם יש בתחילת השנה ודאות של 100%, אין עליהם שום התנייה – הכסף מתוקצב בתחילת השנה.

<אריאל יוצר: נתתי דוגמה שעליה 200 מיליון שקל – לרשויות המקומיות, לשלטון המקומי נתנו את כל הכסף.

<אריאל יוצר: כסף קטן, מה שנקרא.

<אריאל יוצר: עובדה שהכסף עובר, עובדה שנציגת הרווחה פה הסבירה בדיוק מה היא מתקצבת ומה היא לא מתקצבת, מה היא דורשת מהאוצר ובאיזה תנאים, ומה היא לא דורשת.

<אריאל יוצר: אם יש משהו, תוכנית שהיא עוד לא בשלה להעביר את הכסף, אז היא לא מבקשת את זה, וזה בסדר גמור.

<אריאל יוצר: אתם כחברי כנסת אמורים לדרוש ממני לא להשכיב כסף סתם, שאין לו יכולת להתבצע.

<אריאל יוצר: ברגע שיש לו יכולת לצאת לביצוע הוא יוצא, והתקציב לא מהווה חסם.

<אריאל יוצר: עוד מילה – בדיוק את אותו הדבר אמר נציג הבט"פ.

<אריאל יוצר: הוא אמר:

<אריאל יוצר: אני קיבלתי אישור לחייב את כל הכסף ולהגיד לרשויות המקומיות : צאו לעבודה.

<אריאל יוצר: ברגע שהם מסיימים את התנאים שהם צריכים לעשות, הכסף גם עובר אליהם.

<אריאל יוצר: עכשיו לנושא החינוך.

<אריאל יוצר: אני לא מכיר באופן פרטני את נושא - - -

<והיב אחביש: למה?

<והיב אחביש: תסתכל ב - - -

<אריאל יוצר: רק רגע.

חמד עמאר: אחרי זה, אחרי שהוא יסיים.

<והיב אחביש: יש לך נתונים, תגיד.

<והיב אחביש: תעביר לי - - - 2017 - - -

<אריאל יוצר: אני אגיד לך על 2016.

חמד עמאר: אני אגיד לך מה אמרה נציגת האוצר.

חמד עמאר: היא אמרה ש-27 מיליון שקל שהאוצר היה אמור להעביר להם ב-2016 עברו אליה ב-27 בנובמבר, 2016.

<אריאל יוצר: למה?

<אריאל יוצר: כי לא רצו להעביר?

<אריאל יוצר: נשמע לי מאוד תמוה.

<אריאל יוצר: אתה יודע מה?

<אריאל יוצר: אני אבדוק.

<אריאל יוצר: אני לא חושב שזה סתם.

<אריאל יוצר: לא נראה לי, בשום פנים ואופן.

חמד עמאר: זה מה שאמרה לי נציגת משרד האוצר.

<והיב אחביש: גם לה אתה לא - - -

<אריאל יוצר: אני לא שמעתי אותה, בניגוד אליך.

<והיב אחביש: כולם שמעו אותה.

<והיב אחביש: היא אמרה: ב-27 לנובמבר קיבלתי את הכסף של 27.5 מיליון - - -

<אריאל יוצר: אולי היא לא דרשה אותו עד ה-27 בנובמבר?

<קריאות: - - - בדיון הזה איזו אמירה לא נכונה - - - ומה לעשות שזה לא המצב?

חמד עמאר: היא אמרה עוד דבר - שהרשאות לשנת 2017, עוד לא מדברים על זה.

חמד עמאר: אנחנו מדברים על שנת 2017 כשאנחנו ביוני.

חמד עמאר: חצי שנה.

חמד עמאר: כשאני מדבר על 2016 – אין לי ביצוע בכלל, כי עכשיו היא אמרה שיצא קול קורא למלגות שיחולקו באוגוסט על 2016.

חמד עמאר: אז אני אוכל שנה כאן, לפחות, אם לא שנתיים.

<אריאל יוצר: אני מבקש, למען הפרוטוקול ולמען ההבנה של מי שיושב כאן.

<אריאל יוצר: שים רגע בצד את נושא החינוך, מיד אתייחס אליו.

<אריאל יוצר: מהבדיקה שאני עשיתי, הביצוע בהחלטה הזו הוא מאוד מאוד גבוה.

מופיד מרעי: מה זה גבוה?

מופיד מרעי: אתה יכול להגיד את זה באחוזים?

מופיד מרעי: אתה יכול להגיד את זה בסכום?

מופיד מרעי: שנדע על מה מדובר.

<אריאל יוצר: כן.

<אריאל יוצר: כן: תכנים, פדגוגיה ותגבור פעילות חינוכית – בשנת 2016, 27.5 מיליון שקל.

<אריאל יוצר: סטטוס של שנת 2016- תוקצב במלואו, מבוצע לפי תוכנית עבודה מפורטת של הגורמים המקצועיים במשרד החינוך - - -

<והיב אחביש: שקל אחד לא בוצע ב-16.

<אריאל יוצר: מה זה בוצע?

<אריאל יוצר: אני תקצבתי.

<והיב אחביש: אני אומר לך – תקצבת בנובמבר.

<אריאל יוצר: אני לא אחראי על להעביר את הכסף מהאוצר לרשות.

<אריאל יוצר: אני אחראי לתקצב.

חמד עמאר: היא דיברה שהכסף הגיע אליה ב-28.

חמד עמאר: מה שאני מבקש – קודם כל - - -

<והיב אחביש: אדוני היושב-ראש, אנחנו נחזיר את התלמידים של י"ב שכבר בגרו את בית הספר, נגיד להם: נחזיר אתכם לספסל הלימודים, ניתן לכם את התגבור.

חמד עמאר: ראשי הרשויות יש להם טענות קשות.

חמד עמאר: כשהוא אומר לך שהתקציב של 2016 מתקבל בסוף נובמבר, הוא לא יכול לבצע שום דבר.

חמד עמאר: משרד החינוך מקבל את זה בסוף השנה ואומר לך – אני גם לא יכול לבצע שום דבר, ואני לא ביצעתי שום דבר ב-2016.

חמד עמאר: סימן שכל שנת 2016, שקל אחד לא נוצל.

<אריאל יוצר: אני אומר עוד פעם – שימו בצד את נושא החינוך, אני אבדוק אותו.

<אריאל יוצר: אני מכיר אחרת.

<אריאל יוצר: אני מכיר בשנת 2016 שהנייר הזה מוכן עוד לדיון מאז, הרבה לפני ה-27 בנובמבר.

<אריאל יוצר: אני מכיר שתוקצב במלואו - - -

חמד עמאר: מתי תוקצב?

<אריאל יוצר: אני אבדוק, תאריך מדויק.

<אריאל יוצר: זה אחד.

<אריאל יוצר: שתיים, נשים בצד את נושא החינוך, כי בו, עכשיו - - - אני אבדוק אותו - - -

חמד עמאר: מבחינתי זה הנושא הכי חשוב.

<אריאל יוצר: הכי חשוב, אבל בשנת 2016 בלבד יש 400 מליון שקל.

<אריאל יוצר: 27 מיליון של זה ה-5% בערך מזה.

<אריאל יוצר: האם 400 מיליון שקל שהם למיטב ידיעתי מתוקצבים, עובדים, מועברים – האם על זה אפשר לסכם שזה עובר כמו שצריך?

<אריאל יוצר: כי לפחות מהדברים ששמעתי כאן - - -

<באין קבלן: אני ראש מועצה אזורית בית ג'אן.

<באין קבלן: אני אומר כך – כל עוד לא מקבלים - - - אתה לא יכול לתכנן.

<באין קבלן: בלי הרשאה תקציבית ראש רשות לא יכול לצאת - - -

<אריאל יוצר: אבל הוא אמר לך שהוא נתן הרשאה תקציבית.

<אריאל יוצר: נציג הבט"פ אמר: נתתי הרשאה תקציבית.

מופיד מרעי: אבל אתה נדבקת לבט"פ.

מופיד מרעי: יש עוד דברים אחרים.

<אריאל יוצר: מה?

<אריאל יוצר: מה?

<אריאל יוצר: תגידו מה.

<באין קבלן: - - - את הכסף הם לא נתנו.

<אריאל יוצר: למה הם לא נתנו?

<באין קבלן: כי הכסף מועבר אליהם.

<באין קבלן: זה מה שהם אומרים.

<אריאל יוצר: אבל לי כתוב אחרת.

<אריאל יוצר: שהכסף ניתן.

<אריאל יוצר: אני רוצה שנציגי המשרדים ידברו, אני תקצבתי אותם.

יוסף ג'בארין: קודם כל אני בחלט מעריך את המאמצים שראשי הרשויות משקיעים.

יוסף ג'בארין: אני רואה אותם כל הזמן כאן.

יוסף ג'בארין: אני יכול להגיד לך, אריאל – אם המצב היה טוב הם לא היו מגיעים.

יוסף ג'בארין: אני גם רואה את הכעס והתסכול, אז כנראה האופטימיות שלך סותרת את מה שקורה במציאות.

<אריאל יוצר: זה הסטטוס שיש.

יוסף ג'בארין: אז אני אומר לך.

יוסף ג'בארין: האופטימיות, הייתי מקווה שבאמת היא במקומה.

יוסף ג'בארין: אתה מדבר על 90%, אתה שומע את הכעס ואת התסכול, אז כנראה שיש כאן משהו בעייתי בהתנהלות.

יוסף ג'בארין: אני לא חושב שראשי הרשויות צריכים לחכות עד הדיון המהיר של ועדת הכספים כדי שנגיע למשא ומתן הזה על הפרטים האלה.

יוסף ג'בארין: יש משהו בליווי של יישום התוכנית שלדעתח הוא פגום, וכנראה הוא בעיקר ביחס עם משרד האוצר.

יוסף ג'בארין: הרפרנט צריך אולי לבקר בוועד ראשי הרשויות פעם בשלשה חודשים, לעבור על התוכנית, לעבור על המספרים, לראות איך זה מתקדם.

יוסף ג'בארין: למה לא עושים את זה?

יוסף ג'בארין: התחושה שלי היא שמה שצריך לעשות כדי להתגבר על הפער הזה זה בדיוק בעניין היישום.

יוסף ג'בארין: אולי אחת המסקנות צריכה להיות שלא נחכה עוד חצי שנה.

יוסף ג'בארין: הדיון הבא לא יהיה לפני חצי שנה.

יוסף ג'בארין: אז פשוט להקים ועדה כזו - - -

מופיד מרעי: יש מנהלת, מנהלת חוקית.

חמד עמאר: אני רוצה לשמוע את משרד התיירות, כי שמעתי טענות קשות על משרד התיירות.

<ואיל כיוף: אני מנהל אגף תיירות כפרית במשרד התיירות.

<ואיל כיוף: ההחלטה מדברת על 56 מיליון שקל ל-4 שנים, תקצוב שנתי של 14 מיליון, 11 מיליון נוספים ועוד 3 מיליון מתקציב המשרד.

<ואיל כיוף: ב-2016 חייבנו 12,730,000 שקל, כש-11,700,000 מתוך זה – לתשתיות תיירותיות-ציבוריות ביישובים.

<ואיל כיוף: פה אני מודה כבר שיש בעיה עם גוף הביצוע שלנו.

<ואיל כיוף: אנחנו מחייבים את התקציב, מעבירים - - -עבודה לגוף הביצוע, וזה לא יוצא לפועל.

<ואיל כיוף: אני בקשר עם ראשי המועצות, מכיר את המועקה שלהם וזו בעיה שאנחנו מנסים לפתור.

חמד עמאר: החסם נמצא אצלכם, במשרד התיירות?

<ואיל כיוף: החסם נמצא בגוף הביצוע של משרד התיירות.

<ואיל כיוף: אנחנו עכשיו פנינו - - - עכשיו עשיתי אפילו שיחת טלפון כדי לוודא שזה יוצא לפועל בקרוב – לרשות לפיתוח הגליל, שהם יואילו בטובם להיות הגוף המבצע את משרד התיירות בפרויקטים האלה.

<ואיל כיוף: עדיין זה כרוך בעוד החלטות.

מופיד מרעי: זה תקציבים שעומדים 3 ו-4 ואפילו 5 שנים, חברים.

<והיב אחביש: מ-2016 מדברים על ההחלה הזו.

<ואיל כיוף: אתה קיבלת את הכסף של 16.

<ואיל כיוף: קיבלנו אותו, עשינו פנייה תקציבית בתחילת 2016, קיבלנו אותו לקראת אמצע 16.

<ואיל כיוף: אנחנו מקבלים כל שנה מהאוצר 11 - - -

<והיב אחביש: האם חילקת את הכסף ליישובים?

<ואיל כיוף: זה מה שאני אומר - - -

<והיב אחביש: על הנייר הדרוזים קיבלו את הכסף לתיירות.

חמד עמאר: הנושא שהכסף עבר ממשרד האוצר למשרד התיירות.

חמד עמאר: כאן הבעיה שלנו היא במשרד התיירות.

חמד עמאר: מה שאני מבין שיש חסם במשרד התיירות.

חמד עמאר: יש לי כסף והוקצה כסף.

חמד עמאר: מתי אני אתחיל לראות אותו ביישובים?

<ואיל כיוף: מגיעות בקשות מהיישובים, אנחנו דנים בכל הבקשות, מתקצבים את הבקשות שמוצאים אותם עם פוטנציאל תיירותי ומעבירים את ההזמנה לביצוע לגוף ביצוע.

<ואיל כיוף: שם אכן יש בעיה.

חמד עמאר: גוף הביצוע זה אתם?

<ואיל כיוף: זה החמ"ת – החברה הממשלתית לתיירות.

<קריאות: - - -

<ואיל כיוף: 2017 – פרסמנו חוזר מנכ"ל.

<ואיל כיוף: קיבלנו בקשות ב-34 מיליון שקל.

<ואיל כיוף: אנחנו צריכים לדון בבקשות האלה, לטייב את התקציב לרשויות ואני מקווה מאוד שיהיה לנו עד אז גוף ביצוע לנתב אליו את ההזמנות לביצוע.

<ואיל כיוף: בנוסף לזה פרסמנו חוזר מנכ"ל לפני חודש ליזמים ביישובים הדרוזים.

<ואיל כיוף: כל יזם שרוצה להקים יחידות אירוח יכול לקבל מענק מנהלי של 24%.

<ואיל כיוף: אנחנו מתחילים לקבל את הבקשות ולזה אין גוף ביצוע, אז אנחנו מבצעים ולא אמורה להיות עם זה בעיה.

חמד עמאר: לנושא המיתוג אתם אחראים?

<ואיל כיוף: אנחנו משקיעים כל שנה מיליון שקל, השנה השקענו בזה מיליון שקל ב "כפר ביקרתם" – בפסטיבלים שהיו ברוב היישובים.

<ואיל כיוף: זה כסף שהוצאנו כבר.

<ואיל כיוף: השנה הוצאנו מיליון שקל, זה המיליון הנוסף מעבר ל-11 של התשתיות.

<ואיל כיוף: רואים את זה ביישובים.

<ואיל כיוף: רואים את הפסטיבלים, את תנועת התיירים שנכנסת, אנחנו אפילו מתקצבים מורי דרך בחינם כדי ללוות את התיירים שפוקדים את היישובים.

<ואיל כיוף: מהבחינה הזו אנחנו מיישמים את ההחלטה, למעט, לצערי, התשתיות, שאני גם מחכה לתשובות לראות איך אנחנו מתגברים על העניין של - - -

מופיד מרעי: למה אי אפשר להעביר את התקציב לרשויות, שהרשויות יהיו הגוף ביצוע?

מופיד מרעי: כי גופי הביצוע של משרד התיירות הם אלה שמטרפדים את כל הנושא.

<ואיל כיוף: זה גם אחד מהנושאים ש - - -

<והיב אחביש: מי אמור להחליט אם מעבירים את זה - - -

<קריאות: - - -

חמד עמאר: הכסף מהאוצר יצא.

חמד עמאר: ברגע שהכסף מהאוצר יצא, זה נמצא במשרד התיירות.

חמד עמאר: זו החלטה של שר התיירות.

<והיב אחביש: האוצר מתנגד שהכסף יעבור ישירות למועצות.

<והיב אחביש: הנה, תשאל את האוצר מי מתנגד.

<ואיל כיוף: כל החלטה אחרת להעביר את הכסף – כרוכה, אכן, באישור האוצר.

חמד עמאר: יצאה פנייה ממשרד התיירות למשרד האוצר להעביר את הכסף ישירות למועצות?

<ואיל כיוף: לא.

<ואיל כיוף: יצאה קריאה לראות אם אנחנו יכולים לקחת גוף ביצוע אחר ואם לא גוף ביצוע אחר – אז להעביר לרשויות.

<ואיל כיוף: כל האופציות האלה עכשיו נדונות מול האוצר לראות איך אנחנו באמת יכולים - - -

חמד עמאר: אני מקווה שנקבל תשובות בנושא.

חמד עמאר: בבקשה, משרד החקלאות.

<והיב אחביש: תשאל אותו עוד פעם מי התנגד, הוא יגיד לך שהחשב התנגד.

<והיב אחביש: עוד שיטה איך לא להוציא את הכסף.

<סיון ינקוביץ': אני מנהלת אגף תקציבים במשרד החקלאות.

<סיון ינקוביץ': על פי ההחלטה האמורה לטפל ב-3 סעיפים שונים, אחד מהם זה דרכים חקלאיות, בשנת 2016 חויבו 2.4 מיליון לטובת הנושא הזה.

<סיון ינקוביץ': בשנת 2017 צפויים להיות מחויבים עוד כ-4 מיליון שקל לטובת הנושא של דרכים חקלאיות.

<סיון ינקוביץ': נושא של תיעול פנימי ביישובים – מדובר פה על תקציב של 35 מיליון שקל ובהחלטה משותפת של מנכ"ל משרד החקלאות ומנכ"ל המשרד לשיתוף פעולה אזורי הוחלט שהנושא הזה יועבר ממשרד החקלאות למשרד לשיתוף פעולה אזורי משום שאין למשרד החקלאות ידע מקצועי ויתרון יחסי של תפעול של ניקוז בתוך יישובים.

<סיון ינקוביץ': התקציב הזה זה תקציב שנמצא במשרד החקלאות ואנחנו הגשנו פנייה למשרד האוצר יחד עם המשרד לשיתוף פעולה אזורי להעביר את התקציב הזה אליהם כדי שהם יוכלו - - -

חמד עמאר: בעצם ב-2016 לא בוצע - - -

<סיון ינקוביץ': ב-2016 לא בוצע שום דבר, והתקציבים של 16 ו-17 ביחד יועברו השנה למשרד לשיתוף פעולה אזורי.

חמד עמאר: כמה התקציב?

<סיון ינקוביץ': זה חצי מ-35, זה 17.5 מיליון שקל לשנתיים יועברו השנה למשרד לשיתוף פעולה אזורי והנושא של ניקוז בנחלים ותעלות אזוריות זה נושא שמתוקצב ב-15 מיליון שקל לשלוש שנים.

<סיון ינקוביץ': ב-2016 לא בוצע כלום וב-2017 יבוצע 10 מיליון שקל, על שתי השנים.

<סיון ינקוביץ': כבר פורסם קול קורא, הגיעו הבקשות, עכשיו הם בהליכי שיפוט, וכתבי אישור ייצאו בשבועות הקרובים לאחר סיום הליכי השיפוט.

מופיד מרעי: זה מותנה בהשתתפות הרשות ב-50%.

<והיב אחביש: ב-20%.

חמד עמאר: אז בשני הסעיפים, בעצם, לא הועבר אפילו שקל אחד עדיין, ל-2016, לנושא הניקוז והנושא של תיעול פנימי.

<סיון ינקוביץ': לא הועבר לרשויות.

חמד עמאר: ודרכים חקלאיות – כמה עבר?

<קריאות: - - -

חמד עמאר: דרכים חקלאיות – כמה הושקע ב-2106 מתוך ה-2.4?

<סיון ינקוביץ': 2,4 זה מה שבוצע ב-2016, זה כתבי אישור שיצאו.

<סיון ינקוביץ': הרשויות צריכות לבצע את הדרכים החקלאיות ואז מגישים דוחות ביצוע והמשרד משלם.

<סיון ינקוביץ': כתבי אישור יצאו בסכום של 2,4 מיליון - - -

חמד עמאר: מתוך כמה, של 2016?

<סיון ינקוביץ': מתוך 3.

חמד עמאר: ו-4 ל-2017 יצא משהו או עדיין לא יצא?

<סיון ינקוביץ': לא, הוגשו כבר הבקשות, זה בהליכי בידוק של בדיקה של מהנדסים, וזה יבוצע בזמן הקרוב.

מופיד מרעי: יש פה בעיה טכנית וחשוב לציין אותה כאן.

מופיד מרעי: בנושא של דרכים חקלאיות.

מופיד מרעי: הם דורשים היתר כשמרבית היישובים נמצאים - - - הם דורשים היתר.

מופיד מרעי: מחייבים אותנו בהיתר.

מופיד מרעי: שמרבית הדרכים שלנו חוצות שטחי שיפוט של מועצות אזוריות ושל שמורות הטבע, יוצא כאן מצב של win win – אנחנו לא מצליחים להביא היתר, לא עומדים בקול קורא, הם לא נותנים כלום ואנחנו לא מפתחים דרכים.

מופיד מרעי: זו האמת.

<והיב אחביש: 65 מיליון שקל במשרד החקלאות, יש הרשאות ל-2,4 מיליון שקל.

<והיב אחביש: זו העובדה.

<והיב אחביש: אין נתונים אחרים.

<אדי בית הזבדי: שלום לכולם.

<אדי בית הזבדי: משרד האנרגיה הצטרף לפרויקט ב-2016.

<אדי בית הזבדי: ביוני-יולי כבר היינו מוכנים.

<אדי בית הזבדי: היה צורך לבצע סקר אנרגיה בכל יישוב, ועם תום הסקר לקבל את המסקנות, להגיש בקשה לאישור הפרויקט, ואנחנו נאשר.

<אדי בית הזבדי: לדאבוני רק בתחילת השנה הזו - - - הכסף עבר כבר, הוא נמצא במשרד הפנים ואפשר כבר לנצל אותו.

<אדי בית הזבדי: לדאבוני רק בתחילת השנה הזו, משהו בסביבות חודש ינואר-פברואר התחילו לבצע סקרים.

<אדי בית הזבדי: יש כאלה שעדיין בתהליך.

<אדי בית הזבדי: עם 6 יישובים אין שום קשר, אני יכול למנות לך אותם ואחר כך לתת לך סיכום.

<אדי בית הזבדי: 6 יישובים - - -

חמד עמאר: אז תעביר את זה לוועדה, בבקשה.

<אדי בית הזבדי: 5 יישובים ביצעו סקר אנרגיה והגישו בקשות בשבוע שעבר לביצוע פרויקט.

<אדי בית הזבדי: אני, בשבוע הבא אהיה אצלם.

<אדי בית הזבדי: יש עוד 2 יישובים שביצעו סקר אנרגיה, אבל הם לא הגישו שום בקשה.

<אדי בית הזבדי: אני, אגב, כתבתי לכולם.

חמד עמאר: הם מקבלים תקציב על סקר אנרגיה?

<אדי בית הזבדי: זה חלק מהתקציב הזה.

חמד עמאר: הם צריכים לצאת ואחרי זה יקבלו את הכסף.

<אדי בית הזבדי: אני חייב לציין שאני כמעט כל חודשיים כותב תזכורת לראשי רשויות.

<והיב אחביש: אז תגיד לו מה הקשיים.

<והיב אחביש: תגיד לו שחייבו אותנו ב-50% matching.

<אדי בית הזבדי: אבל ה-matching הזה נפתר יחד עם משרד הפנים.

<והיב אחביש: לא כתוב בהחלטה matching.

<והיב אחביש: כתבו לנו – אתה רוצה לקבל שקל?

<והיב אחביש: אתה חייב לגייס שקל.

<אדי בית הזבדי: אני אומר לך – דרך משרד הפנים, אנחנו סגרנו את זה.

מופיד מרעי: אבל משרד הפנים לא נותן, מה זה משנה?

<והיב אחביש: אבל משרד הפנים – את כל תקציב 2017 עדיין לא נתן לנו.

<והיב אחביש: איך אני יכול לקחת?

<אדי בית הזבדי: בכל אופן, 6 מיליון שקלים, 3 כבר נמצאים אצל משרד הפנים ו-3 יועברו בזמן הקרוב.

<אדי בית הזבדי: מזה לא תוקצב כמעט כלום, חוץ מכפר קמה, שהם סיימו את הפרויקט וקיבלו מאיתנו מחצית המענק, ומחצית הם יקבלו בהמשך.

<אדי בית הזבדי: אני מאוד מאוד מקווה שהיישובים ישכילו לנצל את הכסף הזה, כי אם אני מבין נכון הפרויקט הוא רק לשנתיים.

<הדר וינטר גולן: אני מאגף אסטרטגיה ממשרד הכלכלה.

<הדר וינטר גולן: יש לנו בעצם שני נושאים מרכזיים בטיפול במסגרת ההחלטה.

<הדר וינטר גולן: הראשון זה תמיכה בעסקים קטנים ובינוניים, באמצעות - - - וגם מרכז עסקים שיוקם כמו בירכא.

<הדר וינטר גולן: בסך הכל בהחלטה זה 10.5 מיליון שקלים.

<הדר וינטר גולן: ב-2016 הניצול התקציבי הוא של 3.6 מיליון.

<הדר וינטר גולן: כלומר- יש ביצוע מעל לתכנון בגלל דרישה שבאה מהשטח.

<הדר וינטר גולן: מבחינה תקציבית אין בעיה, כל התקציבים הועברו, גם ב-2017, כאשר הפעילות השוטפת גם השנה מתבצעת מעבר למתוכנן, ותמשיך להתבצע.

<הדר וינטר גולן: זה באמת עובד טוב, גם מבחינת שיווקים, גם מבחינת כמות היזמים ובעלי העסקים שטופלו וגם הקורסים שהתבצעו – הכל מתבצע שם מעל למתוכנן.

<הדר וינטר גולן: הנושא השני זה פיתוח של אזורי תעשייה.

<הדר וינטר גולן: יש שם 4 סעיפים מרכזיים.

<הדר וינטר גולן: האחד – תכנון וביצוע של עבודות פיתוח וגם הרחבה של אזורי תעשייה קיימים.

<הדר וינטר גולן: ב-2016 בוצעו 20 מיליון שקלים, שזה כולל גם תמיכה ב-3 מנהלות של אזורי תעשייה, גם בירכא, בג'וליס ובכסרא-סמיע.

<הדר וינטר גולן: ב-2015 היו 15 מיליון שקלים בביצוע, והתכנוןל-2017 זה 20 מיליון שקלים.

חמד עמאר: הכסף –מתי הוער אליכם, מהאוצר?

<בסאם נטור: הועבר.

<בסאם נטור: כל הכסף שהושקע הועבר.

<בסאם נטור: 15,16,17 – הועבר אלינו והוא נמצא עכשיו.

<בסאם נטור: כל יישוב יודע כמה קיבל.

חמד עמאר: לפני שנציג האוצר ייצא, יש נקודה חשובה, לפני שהאוצר יוצא – נושא החינוך.

חמד עמאר: נושא החינוך מאוד חשוב לנו.

חמד עמאר: אנחנו לא יכולים להגיע למצב שתקציב משרד החינוך לא יועבר.

חמד עמאר: שמענו את זה גם ממשרד הרווחה.

חמד עמאר: גם 7.5 מיליון שקל של 2016 גם לא עבר.

<אריאל יוצר: אני אבדוק את שתי הסוגיות האלה.

<בסאם נטור: רק בקשה מנציג האוצר.

<בסאם נטור: יש בסעיף 1 בהחלטת הממשלה על אזורי התעשייה, מה שנקרא – תשתיות נילוות.

<בסאם נטור: אנחנו התקדמנו עם כמה אזורי תעשייה ויש לנו עכשיו רשימה של 20 מיליון שקל שאנחנו אמורים לדרוש אותם – כסף שאנחנו מושכים אותו לפי התקדמות אזורי התעשייה.

<בסאם נטור: הרשימה הזו הועברה למג'יד ואנחנו מצפים למפגש משולש - - -

חמד עמאר: זה תשתיות תומכות ב-58 מיליון שקל.

<בסאם נטור: אז מהם אנחנו מבקשים השנה - - -

חמד עמאר: כמה קיבלתם מהכסף הזה?

<בסאם נטור: עכשיו אנחנו מבקשים 20 מיליון שקל בנוסף ל - - - כי זה על פי התקדמות של אזורי תעשייה.

<בסאם נטור: יש טבלה שהועברה למג'יד.

מופיד מרעי: אני רוצה להגיד משהו לאוצר.

מופיד מרעי: איך אנחנו בכלל הגענו לכל הבלבול?

מופיד מרעי: יושבים כאן הרבה אנשים ברמה הכי גבוהה, וכולם מבולבלים מתוכנית החומש.

מופיד מרעי: אנחנו שומעים כאן שיש תוכנית חומש, 2 מיליארד שקל כדי לגשר על הפערים במגזר הדרוזי.

מופיד מרעי: אנחנו לא מצליחים לדעת מה השוטף, כלומר, איפה השוטף.

מופיד מרעי: כמעט כל המשרדים לוקחים את השוטף שצריכים לתת אותו ליישובים הדרוזים ומעמיסים אותו על תוכנית החומש.

מופיד מרעי: אף אחד לא אומר לנו את הדלתא בין השוטף ובין תוכנית החומש.

מופיד מרעי: זה מבלבל את כולנו.

מופיד מרעי: אז הוא מדבר על תקציבים שהם עוברים, על תקציבים שהם בשוטף, שאמורים לקבל אותם עם תוכנית חומש או בלי תוכנית חומש, אלה דברים שצריך לקבל.

מופיד מרעי: נציג שר האור לא ידע להגיד לנו מבחינת ניצול תוכנית החומש, ומפה נובע הבלבול.

מופיד מרעי: זה הצליח לבלבל את כולנו.

מופיד מרעי: אנחנו ישבנו לפני חודש בחוף התמרים יחד עם המנהלת שקמה, יחד עם כל משרדי הממשלה.

מופיד מרעי: אדוני היושב ראש, כל נציג משרד ממשלתי בא והציג את הנתונים שלו.

מופיד מרעי: גם אז וגם אחרי אנחנו עדיין לא מצליחים להבין באמת מה הגיע לנו ומה לא.

מופיד מרעי: הנתונים שלנו מדברים על ניצול מינימלי של תוכנית החומש.

מופיד מרעי: אני לוקח לדוגמה את חורפיש – 10%.

מופיד מרעי: מדברים אתי פה על ניצול גבוה.

מופיד מרעי: בחורפיש, לדוגמה, זה 14 מיליון שקל מתוך נתח תקציבי של 60 ומשהו שצריך להגיע.

מופיד מרעי: הבלבול הזה נוצר בגלל דבר אחד, בגלל סיבה אחת שנאמרה פה קודם על ידי והיב.

מופיד מרעי: כל עוד תוכנית החומש לא מופיע ביסוד התקציב כנתח תוספתי, אנחנו נמשיך לרדוף אחרי מוסדות הממשלה כדי לקבל את הכסף.

מופיד מרעי: אני מקווה מחברי הוועדה.

מופיד מרעי: נאמר כאן על תיקון חוק.

מופיד מרעי: אם תקום יוזמה של תיקון חוק תקציב המדינה על מנת לקבע את תוכנית החומש של המגזר הדרוזי בתוך תקציב המדינה, אנחנו לשם צריכים לכוון, אחרת נמשיך להתרוצץ מהצפון לירושלים.

מופיד מרעי: הצעתי בתחילת הדרך, ככה, בהזדמנות – תעשו את הדיונים האלה, ואני מזמין את ועדת הכספים, תבואו ותראו את הדברים בשטח.

מופיד מרעי: מה אמר נציג משרד האוצר, ואני מכבד את מה שהוא אמר?

מופיד מרעי: – שינוי מהיסוד בכפרים הדרוזים.

מופיד מרעי: אין שינוי ביסוד בכפרים הדרוזים.

מופיד מרעי: אלה העובדות, אלה העובדות שבשטח.

מופיד מרעי: 2 מיליארד שקל יכולים לעשות לנו שינוי מהיסוד.

מופיד מרעי: הבעיה היא ש-2 מיליארד השקל האלה התפזרו.

חמד עמאר: אני אחדד את השאלה שלו, ואני רוצה לשמוע ממך תשובה – כשאנחנו מדברים על 2 מיליארד שקל של תוכנית חומש, ניקח את משרד החינוך שמדבר על 17.5 מיליון שקל שזה מקורות של משרד החינוך, ו-27.5 מקורות של האוצר.

חמד עמאר: האם ה-17.5 מיליון שקל של משרד החינוך הם תקציב תוספתי של משרד החינוך - - -

מופיד מרעי: ממש לא.

מופיד מרעי: זו בדיוק הבעיה.

חמד עמאר: אז בעצם, כשאנחנו מדברים על 2 מיליארד אנחנו יכולים להוריד את כל הבסיס התקציבי - - -

עבדאללה אבו מערוף: זה נשאר 700 מיליון.

עבדאללה אבו מערוף: זה אולי, אולי.

חמד עמאר: בואו נשמע את האוצר.

<אריאל יוצר: אומרים למשרד – הממשלה אומרת – עכשיו אתה, משרד ממשלתי, קח מהמקורות שיש לך.

<אריאל יוצר: חלקך הוא X.

<אריאל יוצר: אתה מביא - - -

חמד עמאר: ואם לא היתה לי תוכנית.

חמד עמאר: 17.5 מיליון שקל היו נמצאים בתוך - - -

<אריאל יוצר: לא.

<אריאל יוצר: את זה אתה אומר.

<אריאל יוצר: אני לא אמרתי את זה.

<אריאל יוצר: אמרתי שהמשרד לוקח את המקורות שלו ומשקיע אותם ביישובים הדרוזים.

חמד עמאר: השאלה שלי – אותו יישוב דרוזי - - -

<אריאל יוצר: אתה שואל את זה האם הוא שם את זה בנוסף על מה שיש לו – אז צריך לשאול.

<קריאות: - - -

<אריאל יוצר: תראה.

<אריאל יוצר: יש דברים שמשרד החינוך נותן מכוח חובה לכל בית ספר.

<אריאל יוצר: זה לא קשור אם יש תוכנית.

<אריאל יוצר: ברור שהוא לא סופר את זה בתוך ה-17.5.

<אריאל יוצר: על כל בית ספר משרד החינוך מחויב להשתתף ב-85%.

<אריאל יוצר: ברור שזה לא חלק מה-17.5.

<אריאל יוצר: איך הוא תגבר את התוכנית ממקורותיו?

<אריאל יוצר: אני בטח לא אמור או יכול לענות את זה.

<אריאל יוצר: הוא צריך לבוא ולהודיע.

חמד עמאר: אם אתה יכול לתת לנו תשובה, ככה נבין יותר טוב את תוכנית החומש.

חמד עמאר: תודה רבה לך.

מופיד מרעי: אני הייתי מבקש לפחות שתיתן לו שבוע היו כדי שיכין - - -

חמד עמאר: אני ביקשתי ממנו, אנחנו נקבל את הנייר שיש לו, הוא יעביר את זה לוועדת החינוך.

חמד עמאר: יש לו נייר מסודר של כל ה - - - הוא יעביר את זה לוועדת הכספים ונקבל את זה ממנו.

חמד עמאר: אני רוצה לשמוע את נציגי משרדי הממשלה שהגיעו.

חמד עמאר: אני רוצה לשמוע את משרד הבריאות, בבקשה.

<עמאר רשרש: לנו יש 14.2 מיליון.

<עמאר רשרש: 12 הולכים לבנייה ו-2 הולכים - - -השיטה שבה אנחנו עובדים, אנחנו נותנים לרשות לבנות את המבנים.

<עמאר רשרש: - - - תחנה לבריאות המשפחה.

<עמאר רשרש: סיכמנו אתם כל אחד כמה כסף הוא יקבל.

<עמאר רשרש: כל ה-9 האלה התחילו לתכנן, 7 סיימו.

<עמאר רשרש: אנחנו בתהליך של חתימה על חוזה אתם.

<עמאר רשרש: כרגע שתי רשויות לא עשו כלום.

<עמאר רשרש: דיברנו אתם בשבוע שעבר בפגישה שהיתה בעכו.

<עמאר רשרש: אני מקווה שהם יסיימו.

<עמאר רשרש: מבחינתי אין לי בעיה של כסף, יותר מ-50% מהכסף נמצא אצלנו בתקציב וברגע שיחתמו עם הרשות על ההסכם נוכל - - -

<והיב אחביש: אין בעיות.

חמד עמאר: אין בעיות עם משרד הבריאות.

<עאמר רשרש: היקף התוכנית לתשתיות העירוניות – 175 מיליון שקל.

<עאמר רשרש: בכל שנה 35 מיליון שקל, פרוס ל-5 שנים.

<עאמר רשרש: בשנה הראשונה תוקצבו פרויקטים וחויבו בסך 38 מיליון שקל במקום 35 מיליון ב-2016.

<עאמר רשרש: לגבי 2017 אנחנו נמצאים בתהליך עכשיו של תכנון הפרויקטים.

<עאמר רשרש: אנחנו בסך הכל עובדים בשיתוף פעולה עם ראשי הרשויות.

<עאמר רשרש: הפרויקטים מתואמים לפי סדר עדיפות, ואנחנו מתכננים עכשיו את הפרויקטים מתוך כוונה לתקצב את זה ולחייב את זה כבר בחודשים הקרובים.

חמד עמאר: האוצר, מתי העביר לכם את הכסף של 2016?

<עאמר רשרש: זה הגיע באמצע השנה.

<עאמר רשרש: כל התקציב של 2016 בוצע, אפילו מעבר לזה.

<עאמר רשרש: לא ביצוע, חיוב.

חמד עמאר: מתי יבוצע הכסף של 2016?

<עאמר רשרש: 2017.

חמד עמאר: ואז אנחנו כמו בכל המשרדים - - -

<עאמר רשרש: אבל מה שהחשוב זה החיוב.

<עאמר רשרש: ברגע שהפרויקט מחויב, הביצוע שלו זה עניין של - - -

<והיב אחביש: האוטו יכול לנסוע על כביש מחויב.

<והיב אחביש: אין בעיה.

חמד עמאר: אבל עצם העובדה ש - - -אני יודע, אני מכיר את זה, החיוב הוא המשמעותי.

חמד עמאר: למה התעכבנו בתחילת הביצוע של הפרויקטים?

<עאמר רשרש: ברגע שיש את החיוב אז אפשר להוציא צו.

<עאמר רשרש: בלי זה אתה לא יכול.

חמד עמאר: ועל 2017 יש לנו כבר תקציב?

<עאמר רשרש: 2017 אנחנו היינו אמורים לקבל, עוד לא קיבלנו.

<עאמר רשרש: אמורים לקבל בשבועות הקרובים.

חמד עמאר: יש העברה תקציבית, או עדיין לא?

<עאמר רשרש: היתה פנייה.

<והיב אחביש: איך אתה יודע?

<והיב אחביש: איך אתה יודע שבשבועות הקרובים תקבל אותו?

<עאמר רשרש: כי היתה פנייה - - -

חמד עמאר: אם היתה פנייה תקציבית זה צריך להופיע אצלנו, בוועדת הכספים.

חמד עמאר: נכון?

<באין קבלן: יורד 46% מהתקציב לחברות זכייניות של משרד התחבורה והמועצות לא - - -אנחנו מבקשים שהתקציבים יינתנו לרשויות על מנת - - -עשינו את זה בעבר.

<באין קבלן: כל מועצה שעושה, עושה פי 3 ממה שחברה זכיינית עושה.

חמד עמאר: לפי מה שידוע לי – אני לא יודע אם השתנו דברים.

חמד עמאר: מועצה שיכולה לבצע, יכולה לקבל את הכסף.

חמד עמאר: או שאני טועה.

<עאמר רשרש: לא.

<עאמר רשרש: הביצוע הוא ב-100% דרך חברות מנהלות.

<עאמר רשרש: רשויות בודדות שקיבלו אישור לבצע באופן עצמאי, בית ג'אן היתה אחת מהן בשני פרויקטים – משלמים - - - 10%.

<והיב אחביש: אנחנו מוכן לשלם את ה-10%.

<באין קבלן: כולנו מוכנים לשלם את ה-10%.

חמד עמאר: היתה פנייה של פורום ראשי הרשויות למשרד התחבורה שהנושא יתחיל לעבור דרככם?

<עאמר רשרש: היתה פנייה פרטנית בדיונים עם חלק מראשי הרשויות.

<עאמר רשרש: הם העלו את זה והנושא נמצא בבחינת משרד התחבורה.

חמד עמאר: נציג משרד הפנים?

חמד עמאר: אין נציג.

<מגיד מסאלחה: לא דיברתם על נושא תעסוקה.

חמד עמאר: אני רוצה לשמוע גם על מרכז נעורים.

חמד עמאר: אני רוצה לשמוע על הפרויקט הזה ואני רוצה לשמוע על העבודה של המנהלת.

<מגיד מסאלחה: קודם כל, את הסעיף של תעסוקה – נדמה ליש יש שם 34 מיליון שקל.

<מגיד מסאלחה: זה תקציב רציני שאפשר לממש אותו בקלות, יחסית.

<מגיד מסאלחה: נושא מרכז נעורים זה בטיפול של נגב וגליל היום.

<מגיד מסאלחה: אני יכול להעביר לך במייל עדכון סטטוס של מה שקורה בנעורים.

<מגיד מסאלחה: זה פרויקט של חינוך בלתי פורמלי ביישובים דרך גוף שנקרא "מרכזי נעורים", סביב 10 מיליון שקל בשנה.

<מגיד מסאלחה: אני יכול להעביר לך מצגת שהיתה לנו לפני שבועיים בוועדת ההיגוי של הפרויקט הזה.

מופיד מרעי: וזה תקציב שלא מועבר לרשויות.

מופיד מרעי: זה ישירות לפרויקט וזה חייב להיות דרך הרשויות.

<מגיד מסאלחה: אני לא רוצה להיכנס לדיון על זה.

חמד עמאר: פשוט עברתי על ה- - - וכתוב שם למרכז נעורים – 10 מיליון שקל כל שנה.

<מגיד מסאלחה: בגדול, המנהלת כרגע בשלבי הקמה.

<מגיד מסאלחה: אני העובד היחיד כרגע במנהלת.

<מגיד מסאלחה: אני כל המנהלת.

<מגיד מסאלחה: אני המנהלת והמנהלת זה אני.

חמד עמאר: אני שמעתי שהוקמה מנהלת ושהיא מלווה את התוכניות.

חמד עמאר: מה היא אמורה לעשות?

<מגיד מסאלחה: מודל ההפעלה שלה הוא בדומה לרשות לפיתוח כלכלי במגזר הערבי, אם אתה מכיר.

<מגיד מסאלחה: זה ללוות את הפעילות הממשלתית ביישובים, אבל זה לא התפקיד היחידי שלה.

<מגיד מסאלחה: גם צריך לחשוב ברמה האסטרטגית איפה אנחנו רוצים לראות את הקו הזה של היישובים הדרוזים בעוד 10-5 שנים, הן ברמה הכלכלית והן ברמה ה - - - .

<מגיד מסאלחה: זה הייעוד של המנהלת.

<מגיד מסאלחה: בקשר להחלטת ממשלה 959 – אני, כשנכנסתי לתפקיד באופן רשמי בתחילת פברואר, רציתי לראות איזושהי תמונת מצב.

<מגיד מסאלחה: עד שכל הטיפול עבר ממשרד רוה"מ למשרד לשיתוף פעולה אזורי זה לקח זמן.

<מגיד מסאלחה: בזמן הזה היה בלבול גם במשרדי ממשלה וגם בשטח בקרב ראשי רשויות.

<מגיד מסאלחה: למעשה, היום, אחרי שמיפינו תמונת מצב יש פה איזשהו delay של שנה בביצוע.

<מגיד מסאלחה: זה בא לידי ביטוי בטענות המוצדקות של בעיקר ראשי רשויות שאומרים – תוקצבנו בנובמבר 2016 על 2016.

<מגיד מסאלחה: עשינו כנס לפני 3 שבועות כדי להבהיר את התמונה ולייצר שקיפות.

<מגיד מסאלחה: יש לנו עוד הרבה עבודה בנשוא הזה.

<מגיד מסאלחה: אני חושב שהתפקיד שלנו כמנהלת, היום – אנחנו צריכים להתמקד בכל מיני חסמים שמונעים ביצוע בפועל של הכסף.

<מגיד מסאלחה: יש כל הזמן בלבול במושגים.

<מגיד מסאלחה: כשמשרד ממשלתי אומר "נוצל", האדם הפשוט חושב שהעבודה בוצעה, נסלל כביש.

<מגיד מסאלחה: כשמשרדי ממשלה אומרים "נוצל" זה אומר שהם פתחו הרשאה להתחייב.

<מגיד מסאלחה: ההרשאה הזו יכולה להתבצע בפועל רק עוד 10 שנים.

<מגיד מסאלחה: התפקיד שלנו כמנהלת, בעיניי, לבוא ובאמת למצוא פתרונות יחד עם הרשויות המקומיות, יחד עם אגף תקציבים, איך אנחנו באמת מזרזים את הביצוע בפועל של הכסף הזה.

<מגיד מסאלחה: זה אחד.

<מגיד מסאלחה: שתיים, יש פה חסמים.

<מגיד מסאלחה: ישב פה נציג משרד התשתיות.

<מגיד מסאלחה: כל הנושא של ה - - - הוא כלכלי פרופר.

<מגיד מסאלחה: כל מועצה מקומית צריכה לקחת - - -

חמד עמאר: אתה שומע שראש רשות אומר שצריך matching של 50%, ואנחנו יודעים - - - אז איך יבצעו את זה?

<מגיד מסאלחה: אתה צודק.

<מגיד מסאלחה: אז אני נותן את זה כדוגמה.

<מגיד מסאלחה: זה פרויקט שכל ראש רשות ייקח בשתי ידיים כי זה חוסך - - בתקציב, בהוצאות החשמל שהוא משלם.

<מגיד מסאלחה: אבל מה?

<מגיד מסאלחה: אני גיליתי את זה רק בכנס, שרשות מקומית צריכה לשלם 50% matching על תקציב פיתוח שהיא צריכה לקבל.

<מגיד מסאלחה: אני חושב שפה המנהלת צריכה להיכנס ולמצוא את הפתרונות מול משרד הפנים ומול הרשויות או להוריד ב-matching הזה או לקחת חלק מהתקציבים.

<מגיד מסאלחה: זה, בגדול, התפקיד של המנהלת.

<מגיד מסאלחה: חשוב שאנשים שיידעו – המנהלת היא הכתובת ליישום החלטת הממשלה הזו.

<מגיד מסאלחה: בסדר?

<והיב אחביש: עוד פעם.

<והיב אחביש: תגיד להם – בהחלטת הממשלה לא מוזכר matching.

<והיב אחביש: מאיפה הביאו לנו את זה?

<והיב אחביש: אתה יודע למה הביאו?

<והיב אחביש: כדי להכשיל את התוכנית.

חמד עמאר: תודה רבה.

חמד עמאר: להגיד לכם את האמת – ישבתי כאן ויצאתי המום.

חמד עמאר: קודם כל, האוצר בא ומציג נתונים על הנייר, אבל כשאתה בודק ונכנס לדברים אתה מבין שב-28 לנובמבר, 2016 עבר תקציב של משרד החינוך וכשאתה יושב עם משרד התחבורה ואומר- יש הרשאה התחייבותית של 38 מיליון שקל על 2016 ובעצם ביצוע אפס ב-2016.

חמד עמאר: לכן אני קודם כל קורא לשר האוצר.

חמד עמאר: שמעתי אותו מעל דוכן הכנסת כשהוא אמר שתוכנית החומש למגזר הדרוזי היא בבסיס התקציב.

חמד עמאר: גם שמענו את זה באופן ברור מנציג האוצר שאנחנו לא בבסיס התקציב וגם מבדיקה שאנחנו עושים – אנחנו לא בבסיס התקציב.

חמד עמאר: בוא נכניס תקציב תוספתי למגזר הדרוזי לבסיס התקציב, שלא יעבור בנובמבר, אלא יעבור בינואר-פברואר לרשויות ולמשרדים לביצוע.

חמד עמאר: דבר שני, אני מנסה לקבל פירוט.

חמד עמאר: גם נציג המ.מ.מ של הכנסת מנסה, על ביצוע - -

<מגיד מסאלחה: הם לא היו בקשר אתנו.

חמד עמאר: - - תוכנית החומש.

חמד עמאר: אנחנו לא הצלחנו לקבל את הפירוט.

חמד עמאר: אני קורא למשרד האוצר להעביר לנו את הפירוט.

חמד עמאר: הוא בא והחזיק אותו בידו ואמר שזו הפתעה של ביצוע.

חמד עמאר: אני מבקש גם להוציא מכתב רשמי שוועדת הכספים תקבל פירוט מהאוצר על ביצוע של שנת 2016 ועל ביצוע של 2017 – איפה אנחנו עומדים.

<והיב אחביש: אם מעבירים לך בדצמבר יגידו לך – העברנו באותה שנה.

חמד עמאר: אנחנו רוצים לקבל פירוט על העברות של 2016 – פירוט מתי עבר.

מופיד מרעי: עזוב אותך מ-16.

מופיד מרעי: תתמקד ב-17.

מופיד מרעי: תגיד כמה העברת ב-17.

חמד עמאר: אני מסכם את הדיון, זה מה שיונח בפני הכנסת.

חמד עמאר: אני יודע ואתה יודע שב-2017 לא הועבר אף לא שקל אחד לשום משרד ממשלתי, חוץ מאשר משרד הרווחה, חוץ מאשר - - -

עבדאללה אבו מערוף: אז נבקש העברות מיידית ל-2017.

מופיד מרעי: נבקש גם שיעלה בכנסת שכל התוכנית תהיה תוספתית, שלא יעמיסו את התוכנית הזו על השוטף.

חמד עמאר: זו המטרה, שזה יהיה תוספתי.

מופיד מרעי: אבל הם לא נותנים תוספתי.

חמד עמאר: בשביל זה קראנו להכניס את זה לבסיס.

חמד עמאר: דבר שלישי שאני רוצה – לקרוא למשרד התחבורה.

חמד עמאר: משרד התחבורה מתוקצב בהרבה תקציבים בתוכנית החומש.

חמד עמאר: ראשי הרשויות עומדים כאן וכבר עשו את זה וביצעו את הפרויקטים בעצמם.

חמד עמאר: אני קורא למשרד התחבורה ושר התחבורה לאפשר לראשי הרשויות הדרוזיות לבצע את הפרויקטים בעצמם.

חמד עמאר: למה שתהיה חברה מנהלת בדרך, כי מה שנטען על ידי ראשי הרשויות – שבדרך יורד 40% מהתקציב לחברות מנהליות.

חמד עמאר: למה שהאזרח הפשוט לא ייהנה מאותה תוכנית?

חמד עמאר: דבר אחרון, אני קורא למשרד התיירות ושר התיירות.

חמד עמאר: הבעיה אצלכם היא שאין לכם חברת ביצוע.

חמד עמאר: בואו נעביר את התקציבים לרשויות שהם יבצעו את הפרויקטים של משרד התיירות.

חמד עמאר: אתם לא מצליחים לבצע את זה ואתם מודים בפני הוועדה.

חמד עמאר: תעבירו את התקציבים למועצות ושהן יבצעו.

חמד עמאר: אני מבקש לקיים דיון המשך לדיון הזה.

חמד עמאר: שיהיה מעקב רבעוני.

<באין קבלן: צריך להדגיש בעניין הכסף התוספתי את ה - - - של המשרדים.

<באין קבלן: יש משרדים כמו משרד הרווחה שהוא נותן כסף גם מהתקציב שלו לרשויות.

<באין קבלן: ואז במשרד החינוך, תוכנית של 45 מיליון שקל ו- 17.5 מילי שקל – אף שקל אנחנו לא מקבלים.

<באין קבלן: ה-27.5 מיליון שקל התוספתי אנחנו מקבלים 60-50% מהכסף ושאר הכסף, אף אחד לא - - -

<והיב אחביש: פשוט כדור.

<והיב אחביש: בועטים בנו מפינה לפינה.

חמד עמאר: טוב שעשינו את הדיון הזה.

חמד עמאר: הבנו איפה אנחנו עומדים.

חמד עמאר: אני מודה לכם, הישיבה נעולה.